Split (1)

train · 21.9k rows

Subsets and Splits

No community queries yet

The top public SQL queries from the community will appear here once available.

url stringlengths 32 35	title stringlengths 14 1.84k ⌀	content_paragraphs stringlengths 2 44.4k
https://yktnews.com/2024/07/175227/	ကလေးမြို့နယ်တွင် ကိုဖြိုးဇေယျာသော်၊ကိုဂျင်မီ၊ကိုလှမျိုးအောင်၊ ကိုအောင်သူရဇော်တို့ မတရားကြိုးပေးသတ်ဖြတ်ခံရခြင်း ၂ နှစ် ပြည့် အထိမ်းအမှတ်လူထုသပိတ်ပြုလုပ်	["ကလေးမြို့နယ်တွင် ကိုဖြိုးဇေယျာသော်၊ကိုဂျင်မီ၊ကိုလှမျိုးအောင်၊ ကိုအောင်သူရဇော်တို့ မတရားကြိုးပေးသတ်ဖြတ်ခံရခြင်း ၂ နှစ် ပြည့် အထိမ်းအမှတ်လူထုသပိတ်ပြုလုပ်", "ရန်ကုန်၊ဇူလိုင် ၂၃", "ကလေးမြို့နယ်တွင် ကလေးမြို့လူထုတိုက်ပွဲဦးဆောင်ကော်မတီက ကိုဖြိုးဇေယျာသော်၊ ကိုဂျင်မီ၊ကိုလှမျိုးအောင်၊ ကိုအောင်သူရဇော်တို့ မတရားကြိုးပေးသတ်ဖြတ်ခံရခြင်း ၂ နှစ် ပြည့် အထိမ်းအမှတ် အောက်မေ့သတိရခြင်းအခမ်းအနားနှင့် လူထုသပိတ်ကို တော်လှန်ပြည်သူများနှင့် ပြုလုပ်ခဲ့ကြကြောင်းသိရှိရသည်။", "အဆိုပါအစီအစဉ်တွင် ကိုဇေယျာလွင် ပေးပို့သော ရုပ်သံမှတ်တမ်းကို ဖွင့်ခဲ့ပြီး ဒေသတွင်းကျောင်းသားများ ရွေးကောက်တင်မြှောက်ခဲ့သော ကျောင်းသားခေါင်းဆောင်များ ကျမ်းသစ္စာ ကျန်ဆိုခြင်း အစီအစဉ်ကိုလည်း ပြုလုပ်ခဲ့ကြကြောင်း သိရှိရသည်။"]
https://yktnews.com/2024/03/149388/	ကလေးမြို့နယ်တွင် စစ်ကောင်စီ တပ်သားများကို ဒရုန်းဖြင့် ဗုံးကျဲ တိုက်ခိုက်မှု စစ်တပ်ဘက်မှ ၈ ဦးသေဆုံး၊ မြင်းမူမြို့ရှောင်လမ်းတွင် ကားပြင်နေသည့် စစ်သားများကို ၄၀ မမ ဖြင့် ပစ်ခတ် တိုက်ခိုက်	["ကလေးမြို့နယ်တွင် စစ်ကောင်စီ တပ်သားများကို ဒရုန်းဖြင့် ဗုံးကျဲ တိုက်ခိုက်မှု စစ်တပ်ဘက်မှ ၈ ဦးသေဆုံး၊ မြင်းမူမြို့ရှောင်လမ်းတွင် ကားပြင်နေသည့် စစ်သားများကို ၄၀ မမ ဖြင့် ပစ်ခတ် တိုက်ခိုက်", "ရန်ကုန်၊ မတ် ၇", "စစ်ကိုင်းတိုင်း၊ ကလေးမြို့နယ်တွင် နည်းပညာတက္ကသိုလ်၌ တပ်စွဲထားသော စစ်သားများနှင့် အကြမ်းဖက် စစ်တပ် စစ်ကြောင်းကို ဒရုန်းဖြင့် ဗုံးကျဲ တိုက်ခိုက်ရာ စစ်ကောင်စီ တပ်သား ၈ ဦးသေဆုံးခဲ့ကြောင်း ကလေးခရိုင် ပြည်သူ့ကာကွယ်ရေး Drone တပ်ဖွဲ့ (Wings of Kalay Drone Team) ထံမှ သိရသည်။", "မတ်လ၁ ရက်နေ့တွင် အကြမ်းဖက် စစ်ကောင်စီ တပ်သားများ တပ်စွဲထားသော ကလေးနည်း ပညာတက္ကသိုလ် (GTC) ကို ဒရုန်းဖြင့် ဗုံးသီး ၃ လုံး ၊ မတ်လ ၂ ရက်နေ့တွင် ကလေးမြို့နယ် တောင်ပိုင်း၊ ထိုမာရွာနှင့် သာယာကုန်းရွာ အကြား စစ်ကြောင်းလာသော စစ်ကောင်စီ တပ်သားများကို ဒရုန်းဖြင့် ဗုံးသီး ၈ လုံး ကျဲချ တိုက်ခိုက်ခဲ့ကြောင်း သိရှိရသည်။", "ထို့ပြင် မတ်လ ၅ ရက်နေ့နှင့် ၆ ရက်နေ့ တို့တွင် ကလေးမြို့နယ် တောင်ပိုင်း မှန်တောရွာကို စစ်ကြောင်းထိုးလာသော အကြမ်းဖက် စစ်ကောင်စီ တပ်သားများကို ဒရုန်းဖြင့် ဗုံးသီး ၁၀ လုံး ကျဲချ တိုက်ခိုက်ခဲ့ကြောင်း၊ ယင်းတိုက်ခိုက်မှုများ အတွင်း အကြမ်းဖက် စစ်ကောင်စီ တပ်သား ၈ ဦးသေဆုံးပြီး ထိခိုက်ဒဏ်ရာရရှိသူ များပြားကာ စစ်စခန်း တစ်ခု မီးလောင်ပျက်စီးခဲ့ပြီး တော်လှန်ရေး ရဲဘော်များ အောင်မြင်စွာ ပြန်လည် ဆုတ်ခွာနိုင်ခဲ့ကြောင်း သိရသည်။", "အဆိုပါ တိုက်ခိုက်မှာကို ကလေးခရိုင် ပြည်သူ့ကာကွယ်ရေး Drone တပ်ဖွဲ့ (Wings of Kalay Drone Team)နှင့်အတူ Kalay Revolution Force (KRF) ကလေးဒေသ တော်လှန်ရေးတပ် ၊ Chin Secret Service (CSS) ၊ Chin National Defense Force (CNDF) ၊ CDF-KKG (Chinland Defense Force, Kalay -Kabaw- GanGaw) အဖွဲ့တို့မှ ပူးပေါင်း၍ Fixed Wing Droneများ အသုံးပြုကာAir Bombများ ၂၁ လုံး အသုံးပြု တိုက်ခိုက်ခဲ့ခြင်းဖြစ်ကြောင်း သိရှိရသည်။", "ထို့ပြင် စစ်ကိုင်းတိုင်း၊ မြင်းမူမြို့ မြို့ရှောင်လမ်းပေါ်တွင် ကားပျက်၍ ပြင်နေသောအကြမ်းဖက်စစ်သားများ ကို ၄၀ မမဖြင့် ပစ်ခတ်တိုက်ခိုက်ခဲ့ကြောင်း မုံရွာခရိုင်တပ်ရင်း ၁၁ – People’s Defence Force – South Monywa ထံမှ သိရသည်။", "မတ်လ ၄ ရက် ညနေ ၃ နာရီအချိန်ခန့်ကမြင်းမူမြို့ မြို့ရှောင်လမ်းပေါ်တွင် Jammer ကားပျက်၍ ပြင်နေကြသော အကြမ်းဖက်စစ်ကောင်စီတပ်သားများကို ၄၀ မမ ဗုံးသီး အစစ် ၅ လုံးဖြင့် ပစ်ခတ် တိုက်ခိုက်ခဲ့ရာ အကြမ်းဖက်စစ်သားများက လက်နက်ငယ်များဖြင့် ပြန်လည်ပစ်ခတ်တိုက်ခိုက်ခဲ့ ကြောင်း သိရသည်။", "အဆိုပါ တိုက်ခိုက်မှုကို မုံရွာခရိုင်အမှတ် ၁၁ တပ်ရင်း – People’s Defence Force – South Monywa တပ်ခွဲ ၁ ၊ မုံရွာခရိုင်တပ်ရင်း ၁၁ တပ်ခွဲ ၃ ၊ တပ်စု ၂ Youth Vigor Revolution Force ၊ အညာညီ နောင် တပ်ပေါင်းစု နှင့် နွေဦးလူငယ် People’s Defence Force တို့ပူးပေါင်းကာ တိုက်ခိုက်ခဲ့ခြင်းဖြစ် ပြီး ပြည်သူ့ကာကွယ်ရေးတပ်ဖွဲ့ဝင်များ အထိအခိုက်မရှိ ပြန်လည် ဆုတ်ခွာနိုင်ခဲ့ကြောင်း သိရသည်။"]
https://yktnews.com/2024/01/139863/	ကလေးမြို့နယ်တွင် စစ်ကောင်စီတပ်က ပစ်ခတ်လိုက်သော လက်နက်ကြီး ကျည် ထိမှန်၍ အသက် ၁၂ နှစ်ရွယ်ကလေးငယ်တစ်ဦး သေဆုံး	["ကလေးမြို့နယ်တွင် စစ်ကောင်စီတပ်က ပစ်ခတ်လိုက်သော လက်နက်ကြီး ကျည် ထိမှန်၍ အသက် ၁၂ နှစ်ရွယ်ကလေးငယ်တစ်ဦး သေဆုံး", "ရန်ကုန်၊ ဇန်နဝါရီ ၁၄", "စစ်ကိုင်းတိုင်း ကလေးမြို့နယ်မြောက်ပိုင်း၊ ကြိုးကြာကွင်းကျေးရွာတွင် စစ်ကောင်စီတပ်က ပစ်ခတ်လိုက်သော လက်နက်ကြီးကျည်ထိမှန်၍ အသက် ၁၂ နှစ်အရွယ်ကလေးငယ်တစ်ဦး သေဆုံးသွားကြောင်း ဒေသပြည်သူများက ပြောဆိုကြသည်။", "ဇန်နဝါရီလ ၁၃ ရက်နေ့ နံနက်ပိုင်း ကလေးမြို့ပေါ်ရှိ စစ်တပ်က လက်နက်ကြီးများဖြင့် ပြည်သူများနေထိုင်သော ကျေးရွာများသို့ ပစ်ခတ်ခဲ့ရာ ကြိုးကြာကွင်းကျေးရွာအတွင်းသို့ လက်နက်ကြီးကျည်ကျရောက်ပေါက်ကွဲပြီး အသက် ၁၂ နှစ်အရွယ် မိန်းကလေးငယ် တစ်ဦး လက်နက်ကြီးကျည်ထိမှန်၍ သေဆုံးသွားခြင်းဖြစ်ကြောင်း သိရှိရသည်။", "” လက်နက်ကြီးက တောက်လျောက်ထုနေတာလေ။ ဘယ်သူတွေထိတယ်လို့ ကြားမရမလဲဆိုပြီး ရင်တမမနေနေရတာ။ ခုတော့ ကလေးမလေးတစ်ယောက်ထိပြန်ပြီ” ဟု ကလေးမြို့မှ ဒေသပြည်သူတစ်ဦးက ပြောဆိုသည်။", "ကလေးမြို့နှင့် ၁၀ မိုင်ဝန်းကျင်အကွာ ကြိုးကြာကွင်း ကျေးရွာမှ အသက် ၁၂ နှစ်အရွယ် မ၀ုန်ဆန်းလန်သည် ဝမ်းဗိုက် လက်နက်ကြီးကျည်ထိမှန်၍ သေဆုံးခဲ့ခြင်းဖြစ်ပြီး ဇန်နဝါရီလ ၁၂ ရက်နေ့မှစတင်၍ ကလေးမြို့ပေါ်ရှိ စစ်ကောင်စီတပ်က လက်နက်ကြီးများဖြင့် တောက်လျှောက် ပစ်ခတ်နေခြင်း ဖြစ်ကြောင်း သိရှိရသည်။", "” လက်နက်ကြီးသံတွေကြားပြီဆိုတာနဲ့ တခြားအလုပ်တွေမလုပ်နိုင်တော့ဘူး။ ဒီအသံကြီးနားထောင်ပြီး သတိထားနေရတော့တာ” ဟု ဒေသပြည်သူတစ်ဦးက ပြောဆိုသည်။", "#နွေဦးတော်လှန်ရေး #khitthitmedia #myanmarmedia #burmesemedia #foryou #foryoupage #NUG #springrevolution #ကလေးမြို့နယ် #စစ်ကောင်စီ #လက်နက်ကြီး"]
https://yktnews.com/2023/11/131946/	ကလေးမြို့နယ်တွင် စစ်ကြောင်းကို ကြားဖြတ် တိုက်ခိုက်မှု ၂ ဦးအရှင် ဖမ်းမိပြီး သေနတ် ၂ လက်သိမ်းဆည်းရရှိ၊ ပေါင်းတည်တွင် စစ်ကြောင်းကို ပစ်ခတ် တိုက်ခိုက်မှု ၁ ဦးသေဆုံး	["ကလေးမြို့နယ်တွင် စစ်ကြောင်းကို ကြားဖြတ် တိုက်ခိုက်မှု ၂ ဦးအရှင် ဖမ်းမိပြီး သေနတ် ၂ လက်သိမ်းဆည်းရရှိ၊ ပေါင်းတည်တွင် စစ်ကြောင်းကို ပစ်ခတ် တိုက်ခိုက်မှု ၁ ဦးသေဆုံး", "ရန်ကုန်၊ နိုဝင်ဘာ ၁၈", "စစ်ကိုင်းတိုင်း၊ ကလေးမြို့နယ်တွင် အကြမ်းဖက် စစ်တပ် စစ်ကြောင်းကို ကြားဖြတ် တိုက်ခိုက်ရာ စစ်ကောင်စီ တပ်သား၂ ဦးအရှင် ဖမ်းဆီးရမိပြီး သေနတ် ၂ လက်သိမ်းဆည်းရရှိကြောင်း NUG အစိုးရ၏ ကာကွယ်ရေး ဝန်ကြီးဌာနက ထုတ်ပြန်ထားသည်။", "နိုဝင်ဘာလ ၁၅ ရက်နေ့တွင် ကလေးမြို့နယ်၊ နမ်းချောင်းရွာ တောတိုက်၌ ဗိုလ်အောင်ကိုခန့် ဦးစီးသော ခလရ-၂၂၈၊ ထပရ-၉၃၄ နှင့် ပျူစောထီး အင်အား ၁၇ ဦးပါ စစ်ကြောင်းကို အထူးလှုပ်ရှား တပ်ရင်း၊ ဒေသခံ ပကဖ၊ TCDF၊ RKDF၊ EFDF၊ HNB တို့က ကြားဖြတ် တိုက်ခိုက်ခဲ့ကြောင်း သိရသည်။", "တိုက်ခိုက်မှုအတွင်း စစ်သား ၁ ဦးနှင့် ပျူစောထီး ၁ ဦး အရှင် ဖမ်းဆီးရမိကာ ဗိုလ်အောင်ကိုခန့်အပါအဝင် ၅ ဦး ဒဏ်ရာရရှိပြီး သေနတ် ၂ လက်နှင့် ကျည် ၆၄ တောင့် သိမ်းဆည်းရမိခဲ့ကြောင်း သိရှိရသည်။", "ထို့ပြင် ပဲခူးတိုင်း၊ ပေါင်းတည်မြို့နယ်ရှိ ပဲခူးရိုးမပေါ် စစ်ကြောင်းထိုးလာသည့် စစ်ကောင်စီ တပ်သားများကို တိုက်ခိုက်ရာ ၁ ဦးသေဆုံးခဲ့ကြောင်း Bago Region PDF က ထုတ်ပြန်ထားသည်။", "နိုဝင်ဘာလ ၁၇ ရက်နေ့ မွန်းလွဲ ၂ နာရီ ၂၀ မိနစ်တွင် ပေါင်းတည်မြို့နယ်၊ တောင်ခမောက်ရွာနှင့် ကိုင်းကွင်းရွာ အကြား ပဲခူးရိုးမပေါ် စစ်ကြောင်းထိုးလာသည့် အင်အား ၅၅ ဦးပါ စစ်ကောင်စီ တပ်သားများကို တော်လှန်ရေး တပ်ဖွဲ့များက ၆၀ မမ ၊ ၄၀ မမ ၊ Sinper ၊ လက်နက် ငယ်များဖြင့် ပစ်ခတ် တိုက်ခိုက်ခဲ့ရာ စစ်တပ်ဘက်မှ ၁ ဦးသေဆုံးပြီး ၃ ဦး ထိခိုက် ဒဏ်ရာရရှိခဲ့ကြောင်း သိရသည်။", "အဆိုပါ တိုက်ခိုက်မှုကို ပြည်သူ့ကာကွယ်ရေး တပ်မတော် (PDF) ၊ ပြည်ခရိုင် တပ်ရင်း ၃၆၀၁၊ တပ်ခွဲအသီးသီးမှ ရဲဘော်များနှင့် Sniper အဖွဲ့၊ ပြည်ခရိုင် တပ်ရင်း ၃၆၀၂၊ တပ်ခွဲ ၃ နှင့် တပ်ခွဲ ၄ တို့က ပူးပေါင်း လုပ်ဆောင်ခဲ့ကြောင်း သိရှိရသည်။"]
https://yktnews.com/2024/04/156463/	ကလေးမြို့နယ်တွင် စစ်တပ်က ပစ္စည်းသယ်ရန် ပေါ်တာ ဆွဲခဲ့သော ပြည်သူ ၁ ဦးကို ပစ်သတ်၊ သံတောင်ကြီးမြို့နယ်ရှိ ဒေဒါခိုကျေးရွာကို စစ်တပ်က လက်နက်ကြီးများဖြင့် အကြောင်းမဲ့ ပစ်ခတ်	["ကလေးမြို့နယ်တွင် စစ်တပ်က ပစ္စည်းသယ်ရန် ပေါ်တာ ဆွဲခဲ့သော ပြည်သူ ၁ ဦးကို ပစ်သတ်၊ သံတောင်ကြီးမြို့နယ်ရှိ ဒေဒါခိုကျေးရွာကို စစ်တပ်က လက်နက်ကြီးများဖြင့် အကြောင်းမဲ့ ပစ်ခတ်", "ရန်ကုန်၊ ဧပြီ ၁၁", "စစ်ကိုင်းတိုင်း၊ ကလေးမြို့နယ်တွင် အကြမ်းဖက် စစ်တပ်က ပစ္စည်းသယ်ရန် ပေါ်တာဆွဲခဲ့သော ပြည်သူ ၁ ဦးကို ပစ်သတ်ခဲ့ကြောင်း ဒေသတွင် သတင်းရင်းမြစ်များထံမှ သိရသည်။", "ဧပြီလ ၅ ရက်နေ့တွင် ကလေးမြို့နယ်မြောက်ပိုင်းရှိ ကျေးရွာများကို စစ်ကြောင်းထိုးခဲ့သော အကြမ်းဖက် စစ်ကောင်စီ တပ်သားများသည် ညောင်တောရွာမှ ဒေသပြည်သူ ၅ ဦးကို ပစ္စည်းသယ်ရန် ပေါ်တာဆွဲခဲ့ပြီး ပေါ်တာဆွဲခံရသူများထဲမှ အသက် ၄၄ နှစ်အရွယ် အမျိုးသား ၁ ဦးကို ပစ်သတ်ခဲ့ကြောင်း သိရသည်။", "အဆိုပါ အကြမ်းဖက် စစ်တပ် စစ်တပ်က ပြည်သူ ၁ ဦးသည် နှလုံးရောဂါအခံ ရှိသူဖြစ်ပြီး ကြောက်လန့်ထွက်ပြေးရာမှ အကြမ်းဖက် စစ်သားများက သေနတ်ဖြင့် မသေမချင်း ပစ်သတ်ခဲ့ခြင်းဖြစ်ကြောင်း သေဆုံးသူ၏ ရုပ်အလောင်းကို ကျေးရွာနေ ပြည်သူများက ဧပြီလ ၆ ရက်နေ့တွင် သဂြိုလ်ပေးခဲ့ကြောင်း သိရသည်။", "ထို့ပြင် ကရင်ပြည်နယ်၊ သံတောင်ကြီးမြို့နယ်ရှိ ဒေဒါခိုကျေးရွာကို အကြမ်းဖက် စစ်တပ်က လက်နက်ကြီးများဖြင့် အကြောင်းမဲ့ ပစ်ခတ်ခဲ့ကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့ ဧပြီလ ၁၁ ရက်နေ့ မွန်းလွဲပိုင်းတွင် သံတောင်ကြီးမြို့နယ်၊ လိပ်သိုမြို့နယ်ခွဲ ဒေဒါခိုကျေးရွာကို သံတောင်ကြီး ဘုရင့်နောင် တပ်ရင်းမှ အကြမ်းဖက် စစ်သားများက မီးကျည်များ၊ လက်နက်ကြီးများဖြင့် ပစ်ခတ်ခဲ့ခြင်းကြောင့် ပြည်သူပိုင်ခြံ တစ်ခြံ ထိခိုက်ပျက်စီးခဲ့ကြောင်း သိရသည်။", "“လူထိခိုက်မှုတော့မရှိဘူး။ ခြံတစ်ခြံလုံး မီးလောင်သွားတယ်။ ရွာသားတွေ မနည်း မီးငြိမ်းသတ် ရတယ်။ ဒီနေ့ မွန်းလွဲပိုင်းက ရွာကိုလက်နက်ကြီးတွေနဲ့ အကြောင်းမဲ့ပစ်နေတာ” ဟု ဒေသပြည်သူ တစ်ဦးက ပြောဆိုသည်။"]
https://yktnews.com/2024/03/151141/	ကလေးမြို့နယ်တွင် စစ်တပ်ကို တိုက်ခိုက်မှု ဗိုလ်ကြီး ၁ ဦး အပါအဝင် စစ် သား ၈ ဦးသေဆုံးပြီး လက်နက် ၁၉ လက် သိမ်းဆည်းရရှိ၊ PDF ၂ ဦးကျဆုံး	["ကလေးမြို့နယ်တွင် စစ်တပ်ကို တိုက်ခိုက်မှု ဗိုလ်ကြီး ၁ ဦး အပါအဝင် စစ် သား ၈ ဦးသေဆုံးပြီး လက်နက် ၁၉ လက် သိမ်းဆည်းရရှိ၊ PDF ၂ ဦးကျဆုံး", "ရန်ကုန်၊ မတ် ၁၇", "စစ်ကိုင်းတိုင်း၊ ကလေးမြို့နယ်တွင် စစ်ကောင်စီတပ်ကို တိုက်ခိုက်ရာ စစ်တပ်ဘက်မှ ဗိုလ်ကြီး ၁ ဦး အပါအဝင် စစ်သား ၈ ဦးသေဆုံးပြီး လက်နက် ၁၉ လက် သိမ်းဆည်းရရှိကြောင်း အမှတ် ၁ စစ်ဒေသက သတင်းထုတ်ပြန် သည်။", "မတ်လ၁၆ ရက်နေ့ စစ်ကိုင်းတိုင်း၊ ကလေးမြို့နယ်၊ ကလေးမြို့အနီး၌ စစ်ကောင်စီ တပ်ဖွဲ့ဝင်များနှင့် ကလေးခရိုင် တပ်ပေါင်းစုအဖွဲ့တို့တိုက်ပွဲများ ဖြစ်ပွားခဲ့ကြောင်း၊ ကလေးမြို့၊ အထူးလှုပ်ရှား တပ်ရင်း ၂၊ ၆၊ ကလေးခရိုင် လှုပ်ရှားတပ်ဖွဲ့၊ ကလေးမြို့နယ် ပကဖ၊ CDF-KKG၊ RKDF၊ RCDF၊ EFDF၊ HNB နှင့် ဒေါင်းသွေးရာဇာ ပူး ပေါင်း အဖွဲ့တို့က ပျူစောထီးရွာများဖြစ်သည့် အောင်မြင်သာရွာနှင့် ကျောင်းတိုက်ရွာကို တိုက်ခိုက်ခဲ့ကြကြောင်း၊ ကလေးခရိုင် မြို့ပြစစ်ဆင်ရေးတပ်ဖွဲ့ကလည်း မင်းလှရွာကို ဖြတ်တောက်ရေးတာဝန် ယူပေးခဲ့ကြောင်း သိရှိရသည်။", "ကလေးမြို့နယ်၊ အောင်မြင်သာရွာတွင် ဗိုလ်ကြီး ကျော်လင်းမောင် ဦးဆောင်သော စစ်အင်အား ၂၂ ဦးနှင့် ပျူစောထီး ပူးပေါင်းအင်အား ၄၀ ဦး အခြေချနေထိုင်ပြီး ကျောင်းတိုက်ရွာတွင် ဗိုလ်ဖြိုးသန့် ဦးစီးသော စစ်အင်အား ၂၇ ဦးနှင့် ပျူစောထီး ပူးပေါင်းအင်အား ၅၉ ဦး အခြေချ တပ်စွဲထားကြောင်း၊ အဆိုပါတိုက်ပွဲများတွင် စစ်ကောင်စီဝင်တပ်ဖွဲ့ဝင် ၆ ဦး သေဆုံးပြီး ၅ ဦး ထိခိုက်ဒဏ်ရာရရှိကြောင်း၊ တော်လှန်ရေးတပ်က ကျောင်းတိုက်ရွာအား အောင်မြင်စွာ တိုက်ခိုက် သိမ်းပိုက်နိုင်ခဲ့ပြီး ကျောင်းတိုက်ရွာမှ စစ်ကြောင်းက ဆည်တော်ဦးရွာနှင့် အောင်မြင်သာရွာသို့ ဆုတ်ခွာသွားကြောင်း၊ ကျောင်းတိုက်ရွာသို့ ကလေးမြို့မှ တက်လာသော Mi-35 ဖြင့် လေကြောင်းတိုက်ခိုက်မှု ၂ ကြိမ်ပြုလုပ်ကြောင်း သိရှိရသည်။", "ထိုတိုက်ပွဲတွင် တော်လှန်ရေးတပ်များဘက်မှ ရဲဘော် ၂ ဦး မြင့်မြတ်စွာ ကျဆုံးခဲ့ရပြီး စစ်တပ်ထံမှ MA-15 (ငါးကြင်းမြှီး)နှင့် MA-10 (RPG-7) အပါအဝင် လက်နက်ငယ် ၁၇ လက်၊ ကျည်မျိုးစုံ ၁၃၀၀ ကျော်၊ ဗုံးသီးမျိုးစုံ အလုံး ၁၀ ကျော်၊ ကျည်အိမ် ၃၀ ကျော်နှင့် စစ်သုံးပစ္စည်းအချို့ သိမ်းဆည်းရရှိကြောင်း သိရှိရသည်", "အလားတူ နန်းစောင်းပုရွာသစ်တွင် ကံသာယာရွာသို့ စစ်ကြောင်းထိုးလာသော တပ်မ-၂၂ လက်အောက်ခံ စစ်တပ်နှင့် ပျူစောထီး ပူးပေါင်းအင်အား ၁၃၀ ခန့်ကို အထူးလှုပ်ရှား တပ်ရင်း ၂၊ ၅၊ ကလေးခရိုင် ဒရုန်းတပ်ဖွဲ့၊ ကလေးခရိုင် တပ်ရင်း ၂၊ ၄၊ ၅၊ ကလေးမြို့နယ် ပကဖ၊ RKDF၊ HNB၊ EFDF၊ ဒေါင်းသွေးရာဇာ၊ S2UG၊ GRF၊ TCDF ပူးပေါင်းအဖွဲ့တို့က ပစ်ခတ် တိုက်ခိုက်ခဲ့ကြကြောင်း၊ စစ်တပ်ဘက်မှ ဗိုလ်ကြီး ၁ ဦးနှင့် ဒု-တပ်ကြပ် ၁ သေဆုံးပြီး အလောင်း ၂ လောင်း ရရှိကြောင်း၊ စစ်တပ်ထံမှ လက်နက် ၂ လက်၊ MA ကျည် ၁၇ တောင့်နှင့် ကျည်အိမ် ၂ ခု သိမ်းဆည်းရရှိကြောင်း သိရှိရသည်။"]
https://yktnews.com/2024/07/171597/	ကလေးမြို့နယ်တွင် ဆဲဗင်းဂျူလိုင် အရေးတော်ပုံ ၆၂ နှစ်ပြည့်အထိမ်းအမှတ် လူထုလှုပ်ရှားမှုပြုလုပ်	["ကလေးမြို့နယ်တွင် ဆဲဗင်းဂျူလိုင် အရေးတော်ပုံ ၆၂ နှစ်ပြည့်အထိမ်းအမှတ် လူထုလှုပ်ရှားမှုပြုလုပ်", "ရန်ကုန်၊ဇူလိုင် ၅", "ကလေးမြို့နယ်တွင် ကလေးမြို့လူထုတိုက်ပွဲဦးဆောင်ကော်မတီက ပြည်သူ့ပညာရေး သပိတ်စစ်ကြောင်းနှင့် ပူးပေါင်းကာ ဇူလိုင်လ ၇ ရက်နေ့တွင် ကျရောက်မည့် ဆဲဗင်းဂျူလိုင် အရေးတော်ပုံ ၆၂ နှစ်ပြည့်အထိမ်းအမှတ် လူထုလှုပ်ရှားမှုကို တော်လှန်ပြည်သူများနှင့် ပြုလုပ်ခဲ့ကြကြောင်း သိရှိရသည်။", "အဆိုပါ အခမ်းအနားတွင် မျိုးဆက်သစ် ကျောင်းသား၊ကျောင်းသူများက ဆဲဗင်းဂျူလိုင်အရေးတော်ပုံ နှင့်ပတ်သက်သည့် သပိတ်တရားဟောကြားမှုများလည်း ပြုလုပ်ခဲ့ကြကြောင်းသိရှိရသည်။"]
https://yktnews.com/2024/07/171766/	ကလေးမြို့နယ်တွင် ဆဲဗင်းဂျူလိုင်အရေးတော်ပုံ ၆၂ နှစ်ပြည့်အထိမ်းအမှတ် လူထုလှုပ်ရှားမှုပြုလုပ်	["ကလေးမြို့နယ်တွင် ဆဲဗင်းဂျူလိုင်အရေးတော်ပုံ ၆၂ နှစ်ပြည့်အထိမ်းအမှတ် လူထုလှုပ်ရှားမှုပြုလုပ်", "ရန်ကုန်၊ဇူလိုင် ၆", "ကလေးမြို့နယ်တွင် ကလေးမြို့လူထုတိုက်ပွဲဦးဆောင်ကော်မတီက ပြည်သူ့ပညာရေးသပိတ်စစ်ကြောင်းနှင့်အတူ ပူးပေါင်းကာ ဆဲဗင်းဂျူလိုင်အရေးတော်ပုံ ၆၂ နှစ်ပြည့်အထိမ်းအမှတ် လူထုလှုပ်ရှားမှုကို တော်လှန်ပြည်သူများနှင့် ပြုလုပ်ခဲ့ကြကြောင်း သိရှိရသည်။", "အဆိုပါ အခမ်းအနားတွင် CDM ဆရာမများကသပိတ်တရားဟောကြားမှုများ ပြုလုပ်ခဲ့ကြပြီးပြည်သူများ အကြမ်းဖက်စစ်အုပ်စု၏ ဖိနှိပ်မှုကိုငြိမ်ခံမနေဘဲ စစ်အာဏာရှင်စနစ်ကို တော်လှန်ကြရန်၊ ကျရာကဏ္ဍ အသီးသီးမှ ပါဝင်တိုက်ပွဲဝင်နိုင်ရန်တိုက်တွန်းခဲ့ကြကြောင်း သိရှိရသည်"]
https://yktnews.com/2024/07/171944/	ကလေးမြို့နယ်တွင် ဆဲဗင်းဂျူလိုင်အရေးတော်ပုံ ၆၂ နှစ်ပြည့်အထိမ်းအမှတ် လှုပ်ရှားမှုပြုလုပ်	["ကလေးမြို့နယ်တွင် ဆဲဗင်းဂျူလိုင်အရေးတော်ပုံ ၆၂ နှစ်ပြည့်အထိမ်းအမှတ် လှုပ်ရှားမှုပြုလုပ်", "ရန်ကုန်၊ ဇူလိုင် ၇", "ကလေးမြို့နယ်တွင် ကလေးမြို့လူထုတိုက်ပွဲဦးဆောင်ကော်မတီက ပြည်သူ့ပညာရေးသပိတ်စစ်ကြောင်းနှင့်အတူ ပူးပေါင်းကာ ဆဲဗင်းဂျူလိုင်အရေးတော်ပုံ ၆၂ နှစ်ပြည့်အထိမ်းအမှတ်‌ လက်ကမ်းစာစောင်များကို တော်လှန်ပြည်သူများအား ဖြန့်ဝေသည့် လှုပ်ရှားမှု ပြုလုပ်ခဲ့ကြောင်း သိရှိရသည်။"]
https://yktnews.com/2024/01/139815/	ကလေးမြို့နယ်တွင် ပျူစောထီး ၁ ဦး လက်နက် ခဲယမ်းများ ယူဆောင်လာပြီး CDF-KKG ထံ အလင်းဝင်၊ ငွေကျပ် သိန်း ၂၀ ချီးမြှင့်	["ကလေးမြို့နယ်တွင် ပျူစောထီး ၁ ဦး လက်နက် ခဲယမ်းများ ယူဆောင်လာပြီး CDF-KKG ထံ အလင်းဝင်၊ ငွေကျပ် သိန်း ၂၀ ချီးမြှင့်", "ရန်ကုန်၊ ဇန်နဝါရီ ၁၃", "စစ်ကိုင်းတိုင်း၊ ကလေးမြို့နယ်အတွင်းရှိ ပျူစောထီးရွာမှ ပျူစောထီးတစ်ဦး လက်နက်ခဲယမ်းနှင့်အတူ အလင်းဝင်ခဲ့ကြောင်း CDF – KKG ထံမှ သိရသည်။", "ယမန်နေ့ ဇန်နဝါရီလ ၁၂ ရက် နေ့က ကလေးမြို့နယ်၊ ပျူစောထီးကျေးရွာမှ ပျူစောထီးတစ်ဦးသည် ကာဘိုင် သေနတ်တစ်လက်၊ ကျည် အတောင့် ၁၇၀ နှင့်အတူ CDF – KKG ထံ သို့ ဆက်သွယ်ကာ အလင်းဝင်လာခြင်းဖြစ်ကြောင်း သိရသည်။", "ထို့သို့လက်နက်ခဲယမ်းနှင့်တကွ အလင်းဝင်ခဲ့သော ပျစောထီးကို CDF – KKG မှ ဆုကြေးငွေ ကျပ် သိန်း ၂၀ ချီးမြှင့်ခဲ့ပြီး လွတ် မြောက်နယ်မြေသို့ ပို့ဆောင်ခဲ့ပြီး ဖြစ်ကြောင်း ထုတ်ပြန်ထားသည်။", "#နွေဦးတော်လှန်ရေး #khitthitmedia #myanmarmedia #burmesemedia #foryou #foryoupage #NUG #springrevolution #CDF #KKG #ပျူစောထီး #ကလေးမြို့နယ်"]
https://yktnews.com/2023/08/120527/	ကလေးမြို့နယ်တွင် ဩဂုတ်လအတွင်း စစ်တပ် သတ်ဖြတ်မှုကြောင့် ပြည်သူ ၇ ဦးသေဆုံး၊ သာစည်ရွာရှိ ရာနှင့်ချီသော နေအိမ်များကို မီးရှို့ဖျက်ဆီး	["ကလေးမြို့နယ်တွင် ဩဂုတ်လအတွင်း စစ်တပ် သတ်ဖြတ်မှုကြောင့် ပြည်သူ ၇ ဦးသေဆုံး၊ သာစည်ရွာရှိ ရာနှင့်ချီသော နေအိမ်များကို မီးရှို့ဖျက်ဆီး", "ရန်ကုန်၊ ဩဂုတ် ၃၁", "စစ်ကိုင်းတိုင်း၊ ကလေးမြို့နယ်တွင် ဩဂုတ်လအတွင်း စစ်တပ် သတ်ဖြတ်ခြင်းကြောင့် ပြည်သူ ၇ ဦးသေဆုံးခဲ့ကြောင်း ဒေသ ပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "သြဂုတ်လအတွင်း ကလေးမြို့နယ် မြောက်ပိုင်းတွင် အကြမ်းဖက် စစ်တပ် ထောင်ထားသော နင်းမိုင်းကြောင့် ပြည်သူ ၁ ဦး သေဆုံးခဲ့ပြီး မြို့တွင်းပစ်ခတ်မူကြောင့် ပြည်သူ ၁ ဦး သေဆုံးခဲ့ကြောင်း၊ အလားတူ ကလေးမြို့ တောင်ပိုင်းရှိ သာစည်ကျေးရွာကိုလည်း အကြမ်းဖက် စစ်တပ်က စစ်ကြောင်း ထိုးဝင်ရောက်ချိန်တွင် ပြည်သူ ၂ ဦးကို သတ်ဖြတ်ခဲ့ပြီး စစ်တပ် ပစ်ခတ်သော လက်နက်ကြီးကျည် ထိမှန်ပြီး ပြည်သူ ၁ ဦး သေဆုံးခဲ့ကြောင်း ဒေသပြည်သူများထံမှ သိရသည်။", "ထို့ပြင် ဩဂုတ်လ ၁၂ ရက်နေ့တွင် ကလေးမြို့အနောက်ပိုင်း စက္ကန့်ရွာအနီးသို့ ဆေးခန်းပြရန် လာသည့် သားအမိ ၂ ဦးကို အကြမ်းဖက်စစ်တပ်မှ သေနတ်ဖြင့် ပစ်သတ်၍ ဆိုင်ကယ်နှင့် အတူ ရုပ်အလောင်းများကို မီးရှို့ဖျောက်ဖျက်မှု ပြုလုပ်ခဲ့ခြင်းဖြစ်ကြောင်း၊ ဩဂုတ်လ ၁၀ ရက်နေ့တွင်လည်း ကလေးမြို့ အနောက်ပိုင်းရှိ ကျေးရွာများဖြစ်သည့် မွန်ထာ၊ မြို့လှ၊ အင်ဒိုင်းကုန်း၊ စက္ကန့်ရွာများကို စစ်ကြောင်းထိုးကာ နေအိမ် ၃ လုံးကို မီးရှို့ဖျက်ဆီးခဲ့ကြောင်း ဒေသပြည်သူများထံမှ သိရှိရသည်။", "အကြမ်းဖက်စစ်တပ်သည် သာစည်ကျေးရွာကို ဩဂုတ်လ ၁၅ ရက်နေ့တွင် စစ်ကြောင်းထိုးခဲ့ပြီး ဩဂုတ်လ ၁၆ ရက်နေ့မှ စ၍ ကျေးရွာတွင်းရှိ နေအိမ်များကို နေ့စဥ် မီးရှို့ဖျက်ဆီးခဲ့ခြင်းဖြစ်ကာ နေအိမ် ရာနှင့်ချီ ပျက်စီးဆုံးရှုံးခဲ့ပြီး အရေအတွက် အတိအကျကို အတည်မပြုနိုင်သေးဘဲ သာစည်ကျေးရွာသည် အိမ်ခြေ ၁၅၀၀ ခန့်ရှိသော ကျေးရွာကြီး တစ်ရွာဖြစ်ကြောင်း သိရသည်။", "သာစည်ရွာကို အကြမ်းဖက် စစ်တပ်နှင့် ပျူစောထီးအင်အား ၂၀၀ ဝန်းကျင် စစ်ကြောင်းထိုးချိန်တွင် လေကြောင်း တိုက်ခိုက်မှုများ ပြုလုပ်ခဲ့ပြီး အကြမ်းဖက်စစ်တပ်၏ အမြောက်တပ်မှ လက်နက်ကြီးများနှင့်ပါ ပစ်ခတ်ရာတွင် ဓာတုလက်နက်များ အသုံးပြုခဲ့ကြောင်း၊ ဓာတုလက်နက်ကြောင့် ပြည်သူ ၂၀ ခန့် အသက်ရှူမဝခြင်း၊ ခေတ္တသတိလစ်မေ့မျောခြင်း၊ သွေးပေါင်ကျခြင်း၊ ခန္ဓာကိုယ် နုံးချိခြင်း စသည့် ဝေဒနာများ ခံစားခဲ့ရကြောင်း ဆေးတပ်ဖွဲ့ရဲဘော်တစ်ဦးမှ ပြောကြားသည်။"]
https://yktnews.com/2024/03/151118/	ကလေးမြို့နယ်နှင့် တနင်္သာရီမြို့နယ်ရှိ ကျေးရွာများကို စစ်တပ်က လေကြောင်း၊ လက်နက်ကြီးများဖြင့် တိုက်ခိုက်မှု ကလေးငယ် ၁ ဦး အပါအဝင် ပြည်သူ ၃ ဦး သေဆုံး	["ကလေးမြို့နယ်နှင့် တနင်္သာရီမြို့နယ်ရှိ ကျေးရွာများကို စစ်တပ်က လေကြောင်း၊ လက်နက်ကြီးများဖြင့် တိုက်ခိုက်မှု ကလေးငယ် ၁ ဦး အပါအဝင် ပြည်သူ ၃ ဦး သေဆုံး", "ရန်ကုန်၊ မတ် ၁၇", "စစ်ကိုင်းတိုင်း၊ ကလေးမြို့နယ်၊ ပျဉ်းခုံလေးကျေးရွာကို အကြမ်းဖက် စစ်တပ်က လေကြောင်း၊ လက်နက်ကြီးများဖြင့် ပစ်ခတ် တိုက်ခိုက်ခြင်းကြောင့် ကလေးငယ် ၁ ဦး အပါအဝင် ပြည်သူ ၃ ဦး သေဆုံးခဲ့ကြောင်း ဒေသတွင်း သတင်းရင်းမြစ်များထံမှ သိရသည်။", "မတ်လ၁၆ ရက်နေ့ နံနက်ပိုင်းတွင် ကလေးမြို့နယ်၊ ပျဉ်းခုံလေးကျေးရွာကို အကြမ်းဖက် စစ်တပ်က လေကြောင်း၊ လက်နက်ကြီးများဖြင့် ပစ်ခတ် တိုက်ခိုက်ခြင်းကြောင့် ပျဉ်းခုံလေးကျေးရွာမှ အသက် ၁၀ နှစ် အရွယ် ကလေးငယ် ၁ ဦး အပါအ၀င် ဒေသနေ ပြည်သူ ၃ ဦးသေဆုံးခဲ့ပြီး ကလေးငယ် ၁ ဦး အပါအဝင် ဒဏ်ရာရရှိသူ ၅ ဦးထက်မနည်း ရှိကြောင်း သိရှိရသည်။", "အကြမ်းဖက် စစ်တပ်၏ လေကြောင်း၊ လက်နက်ကြီး ပစ်ခတ်မှုကြောင့် ပျဉ်းခုံလေး၊ နတ်ကြီးကုန်း၊ နန်းချောင်း၊ လက်ပံချောင်း စသည့် ကျေးရွာများမှ လူနေအိမ်များလည်း ထိခိုက် ပျက်စီးခဲ့ကြောင်း၊ ကလေးမြို့ မြောက်ပိုင်းရှိ ပျူစောထီးရွာ ဖြစ်သော ကျောင်းတိုက်ကျေးရွာကို မတ်လ ၁၆ ရက်နေ့ နံနက်ပိုင်း ၃ နာရီခန့်တွင် ပြည်သူ့ကာကွယ်ရေး ပူးပေါင်းတပ်ဖွဲ့များ ၀င်ရောက် တိုက်ခိုက်ခဲ့ပြီး တိုက်ပွဲ အပြင်းအထန်ဖြစ်ပွားကာ အကြမ်းဖက် စစ်တပ်က လေကြောင်း၊ လက်နက်ကြီးများဖြင့် တရစပ် ပစ်ခတ်နေခြင်း ဖြစ်ကြောင်း သိရသည်။", "မတ်လ ၁၄ ရက်နေ့ ကလည်း အကြမ်းဖက် စစ်တပ် ပစ်ခတ်လိုက်သော လက်နက်ကြီးကျည် ကျရောက် ပေါက်ကွဲခြင်းကြောင့် ကလေးမြို့ မြောက်ဘက်တွင် အရပ်သား ၂ ဦး သေဆုံးပြီး ၅ ဦး ထက်မနည်းထိခိုက်ဒဏ်ရာ ရရှိခဲ့ကြောင်း သိရှိရသည်။", "အလားတူ တနင်္သာရီမြို့နယ်၊ လယ်တောင်ယာရွာကို အကြမ်းဖက် စစ်တပ်က လက်နက်ကြီးဖြင့် ပစ်ခတ်ခြင်းကြောင့် ပြည်သူ ၂ ဦး ထိခိုက်ဒဏ်ရာရရှိခဲ့ကြောင်း မြိတ်ခရိုင်၊ ပြည်သူ့ကာကွယ်ရေးပူးပေါင်းစစ်ကြောင်း – ၂ မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "မတ်လ ၁၄ ရက်နေ့ နံနက် ၉ နာရီခန့်တွင် တနင်္သာရီမြို့နယ်၊ လယ်တောင်ယာရွာကို အကြမ်းဖက် စစ်တပ်က တိုက်ပွဲဖြစ်ပွားခြင်း မရှိဘဲ လက်နက်ကြီးများဖြင့် ပစ်ခတ်ခြင်းကြောင့် ကျေးရွာနေ ပြည်သူ ၂ ဦး ထိခိုက်ဒဏ်ရာရရှိခဲ့ကြောင်း သိရသည်။"]
https://yktnews.com/2024/11/192488/	ကလေးမြို့နယ်နှင့်ချောင်းဦးမြို့နယ်တို့တွင် စစ်တပ်စစ်ကြောင်းနှင့် စစ်ဆေးရေးဂိတ်ကို တိုက်ခိုက်မှု စစ်တပ်ဘက်မှ ၆ ဦးသေဆုံးဟုဆို	["ကလေးမြို့နယ်နှင့်ချောင်းဦးမြို့နယ်တို့တွင် စစ်တပ်စစ်ကြောင်းနှင့် စစ်ဆေးရေးဂိတ်ကို တိုက်ခိုက်မှု စစ်တပ်ဘက်မှ ၆ ဦးသေဆုံးဟုဆို", "ရန်ကုန်၊ နိုဝင်ဘာ ၁၈", "စစ်ကိုင်းတိုင်း၊ ကလေးမြို့တွင် ကင်းလှည့်နေသည့် အကြမ်းဖက် စစ်ကောင်စီ တပ်ကို မိုင်းခွဲ တိုက်ခိုက်ခဲ့ရာ စစ်သား ၂ ဦးသေဆုံးခဲ့ကြောင်း ဒေသစစ်ရေးသတင်းရင်းမြစ်က ရန်ကုန်ခေတ်သစ် မီဒီယာသို့ ပြောဆိုသည်။", "နိုဝင်ဘာလ ၁၆ ရက်နေ့ ည နေ ၆ နာရီ ၂၈ မိနစ်ခန့်အချိန် ကလေးမြို့ ဘူတာလမ်းဆုံတွင် ကင်းလှည့်နေသည့် အကြမ်းဖက် စစ်ကောင်စီ တပ်သား ၁၀ ဦးခန့်ကို တော်လှန်ရေး တပ်ဖွဲ့များက မိုင်းခွဲ တိုက်ခိုက်ခဲ့ကြောင်း ၊ ယင်း တိုက်ခိုက်မှုအတွင်း အကြမ်းဖက် စစ်ကောင်စီ တပ်သား ၂ ဦး သေဆုံးပြီး ၈ ဦး ထိခိုက်ဒဏ်ရာရရှိကြောင်း၊ စစ်သား ၅ ဦးမှာ ဒဏ်ရာ အခြေအနေ ပြင်းထန်ကြောင်းသိရှိရသည်။", "“ကလေးမြို့ ဘူတာလမ်းဆုံမှာ ကင်းလှည့်နေတဲ့ စစ်ခွေးတွေကို ဗုံးခွဲတိုက်ခိုက်တာ ၈ ကောင် ဒဏ်ရာရတယ်လို့ သိရတယ်။ ၂ ကောင်ကတော့ ပွဲချင်းပြီးသေတယ်။ ဒဏ်ရာရတဲ့ထဲက ၅ ကောင်ကတော့ ပြင်းထန်တယ်လို့ သိရတယ်” ဟု ဒေသပြည်သူ တစ်ဦးကပြောဆိုသည်။", "အလားတူ နိုဝင်ဘာလ ၁၇ ရက်နေ့ နံနက် ၁၁ နာရီ ခန့် အချိန် စစ်ကိုင်းတိုင်း၊ ချောင်းဦးမြို့နယ်၊ ချောင်းဦး – မြင်းမူ ကားလမ်း ပေါ် သံလွင်မြန်မာ ဆီဆိုင် အနီးရှိ စစ်ကောင်စီ ကင်းစခန်း မှနေ၍ ခရီးသွားကား နှင့် ဆိုင်ကယ်များကို ဆက်ကြေးကောက်လျက်ရှိသော စစ်ကောင်စီ စစ်ဆေးရေးဂိတ်ကို တော်လှန်ရေးတပ်များက ၂ ကြိမ် ဝင်ရောက်တိုက်ခိုက်ခဲ့ကြောင်း လျှပ်စီးတပ်ခွဲ(မုံရွာခရိုင် အမှတ်-၁၂ တပ်ရင်း၊ တပ်ခွဲ -၃) မှ ဗိုလ်မိုးကြိုးက ရန်ကုန်ခေတ်သစ်သတင်းဌာနထံသို့ ပြောဆိုသည်။", "စစ်တပ်စစ်ကြောင်းကို ပထမဦးစွာ တိုက်ခိုက်မှုအနေဖြင့် မဟာမိတ်တော်လှန်ရေးတပ်များမှ မိုင်း ကျွမ်းကျင် ရဲဘော်များက အသင့် စီမံထားသော မိုင်ုကွင်း အနီးရောက်ရှိလာသော စစ်ကောင်စီ တပ်သား ၄ ဦးကို မိုင်းဆွဲ တိုက်ခိုက်ရာ စစ်ကောင်စီ တပ်သား များ ထိခိုက် ကျဆုံးမှု ရှိခဲ့ကြောင်း၊ ဒုတိယအကြိမ် တိုက်ခိုက်မှု အနေဖြင့် စစ်ကောင်စီ တပ်သားများကို အသင့် နေရာ ယူ ထားသော နေရာများမှ မဟာမိတ် တော်လှန်ရေးရဲဘော်များကို စနိုက်ပါ နှင့် ပစ်ခတ်တိုက်ခိုက်ခဲ့ကြောင်း၊ ယင်းအပြင် ၄၀ မမ ဗုံးလက်နက်ဖြင့်လည်း တစ်ကြိမ် ပစ်ခတ်၍ ပြန်လည် ဆုတ်ခွာခဲ့ကြောင်း သိရှိရသည်။", "စစ်တပ်စစ်ကြောင်းကို ၂ ကြိမ် တိုက်ခိုက်မှုအတွင်း စစ်ကောင်စီ တပ်သား ၄ ဦးသေဆုံးပြီး တစ်ဦး အပြင်းအထန် ဒဏ်ရာ ရရှိကြောင်း ၊ စစ်ဆင်ရေးကို လျှပ်စီးတပ်ခွဲ ( မုံရွာခရိုင် အမှတ်-၁၂ တပ်ရင်း၊ တပ်ခွဲ-၃)၊ ရေနဂါး ပြည်သူ့ကာကွယ်ရေးအဖွဲ့၊ မီးတောက်ခွဲ ( မုံရွာခရိုင် အမှတ်-၁၂ တပ်ရင်း ၊ တပ်ခွဲ -၄)၊ မုံရွာခရိုင် အမှတ်-၁၅ တပ်ရင်းတို့က အတူတကွ ပူးပေါင်းဆောင်ရွက်ခဲ့ကြောင်း သိရှိရသည်။", "ဓာတ်ပုံ- မုံရွာလျှပ်စီးတပ်ခွဲမှ PDF တပ်ဖွဲ့ဝင်များ။"]
https://yktnews.com/2025/02/204010/	ကလေးမြို့နယ်ရှိ ကျော်ရွာ ဆေးပေးခန်းကို စစ်တပ်က လေယာဉ်ဖြင့် ထပ်မံ ဗုံးကျဲ တိုက်ခိုက်၊ ပြည်သူများ လူစုလူဝေး မပြုလုပ်ရန် ပအဖ က အသိပေး ထုတ်ပြန်	["ကလေးမြို့နယ်ရှိ ကျော်ရွာ ဆေးပေးခန်းကို စစ်တပ်က လေယာဉ်ဖြင့် ထပ်မံ ဗုံးကျဲ တိုက်ခိုက်၊ ပြည်သူများ လူစုလူဝေး မပြုလုပ်ရန် ပအဖ က အသိပေး ထုတ်ပြန်", "ရန်ကုန်၊ ဖေဖော်ဝါရီ ၁၄", "စစ်ကိုင်းတိုင်း၊ ကလေးမြို့နယ်ရှိ ကျော်ရွာ ဆေးပေးခန်းကို အကြမ်းဖက် စစ်တပ်က လေယာဉ်ဖြင့် ထပ်မံ ဗုံးကျဲ တိုက်ခိုက်ခဲ့ကြောင်း ဒေသတွင်း သတင်းရင်းမြစ်က ရန်ကုန်ခေတ်သစ် သတင်းဌာနထံသို့ ပြောဆိုသည်။", "ယနေ့ ဖေဖော်ဝါရီလ ၁၄ ရက်နေ့ ညနေ ၆ နာရီ ၄၇ မိနစ်ခန့်တွင် အကြမ်းဖက် စစ်တပ်က ကလေးမြို့နယ်ရှိ ကျော်ရွာ ဆေးပေးခန်းကို ဂျက်ဖိုက်တာဖြင့် ထပ်မံ လေကြောင်း တိုက်ခိုက်ခဲ့ကြောင်း သိရသည်။", "အကြမ်းဖက် စစ်တပ်၏ လေကြောင်း တိုက်ခိုက်မှုကြောင့် ပြည်သူများ ထိခိုက်မှု ရှိမရှိနှင့် ပျက်စီးမှု အခြေအနေကို အတည်ပြုနိုင်ခြင်းမရှိသေးကြောင်း သိရှိရသည်။", "“ဒီနေ့ ညနေ ၆ နာရီ ၄၇ မိနစ်မှာ ကျော်ရွာ ဆေးပေးခန်း ဂျက်ဖိုက်တာနဲ့ စစ်ခွေးတွေ ဗုံးထပ်ကျဲသွားတယ်။ ပြည်သူတွေ ထိခိုက်မှုရှိမရှိတော့ အတည်မပြုနိုင်သေးဘူး” ဟု ဒေသတွင်း သတင်းရင်းမြစ်က ပြောဆိုသည်။", "ကလေးမြို့နယ်အတွင်း အကြမ်းဖက် စစ်တပ်က ဖေဖော်ဝါရီလ ၁၁ ရက်နေ့မှ စတင်၍ လေကြောင်းဖြင့် ဗုံးကျဲ တိုက်ခိုက်မှုများ ဆက်တိုက် ပြုလုပ်နေခြင်းကြောင့် ပြည်သူများ အနေဖြင့် လူစုလူဝေး မပြုလုပ်ရန်နှင့် လိုက်နာဆောင်ရွက်ရန် စည်းကမ်းချက်များကို ဖေဖော်ဝါရီလ ၁၂ ရက်နေ့တွင် ကလေးမြို့နယ်ပြည်သူ့အုပ်ချုပ်ရေးအဖွဲ့က အသိပေး ထုတ်ပြန်ထားသည်။", "“ကလေးမြို့နယ်အတွင်းရှိ မိဘပြည်သူများအနေဖြင့် အရေးပေါ် စစ်ရေးဖြစ်ပွားနေစဉ်ကာလ အတွင်း အကြမ်းဖက်စစ်ကောင်စီမှ လေကြောင်းတိုက်ခိုက်မှုများပြုလုပ်နေသောကြောင့် စစ်ရေးလုံခြုံရေးအခြေအရ ပျော်ပွဲရွှင်ပွဲများ၊ အလှူပွဲများ၊ နားရေးကိစ္စများအား အကျဉ်းချုပ် ပြုလုပ်ရန်၊ အသံချဲ့စက်များအားလုံးဝ (လုံးဝ) မဖွင့်ရန်နှင့် လုံခြုံရေးအသိသတိဖြင့် မိဘပြည်သူများမှ ပူးပေါင်းဆောင်ရွက်ပေးရန်” ကလေးမြို့နယ် ပြည်သူ့အုပ်ချုပ်ရေးအဖွဲ့က အသိပေး နှိုးဆော်ထားသည်။", "ယနေ့ ဖေဖော်ဝါရီလ ၁၄ ရက်နေ့ နံနက် ၁၀ နာရီ ၂၀ မိနစ်ခန့်တွင်လည်း အကြမ်းဖက် စစ်တပ်က နတ်ချောင်း တိုက်နယ် ဆေးရုံကို လေယာဉ်ဖြင့် အကြောင်းမဲ့ ဗုံးကျဲ တိုက်ခိုက်ခဲ့ခြင်းကြောင့် ပြည်သူများ ထိခိုက်မှုမရှိသော်လည်း ဆေးရုံ အဆောက်အဦး အားလုံးနီးပါး ထိခိုက်ပျက်စီးခဲ့ကြောင်း သိရှိရသည်။"]
https://yktnews.com/2025/02/204085/	ကလေးမြို့နယ်ရှိ ကျေးရွာ ၃ ရွာကို စစ်တပ်က လေယာဉ်ဖြင့် ဗုံးကျဲ တိုက်ခိုက်မှု ပြည်သူ ၄ ဦးသေဆုံး	["ကလေးမြို့နယ်ရှိ ကျေးရွာ ၃ ရွာကို စစ်တပ်က လေယာဉ်ဖြင့် ဗုံးကျဲ တိုက်ခိုက်မှု ပြည်သူ ၄ ဦးသေဆုံး", "ရန်ကုန်၊ ဖေဖော်ဝါရီ ၁၅", "စစ်ကိုင်းတိုင်း၊ ကလေးမြို့နယ်ရှိ ကျေးရွာ ၃ ရွာကို အကြမ်းဖက် စစ်တပ်က လေယာဉ်ဖြင့် ဗုံးကျဲ တိုက်ခိုက်ခြင်းကြောင့် ပြည်သူ ၄ ဦးသေဆုံးခဲ့ကြောင်း ဒေသပြည်သူများက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ဖေဖော်ဝါရီလ ၁၄ ရက်နေ့ ညနေ ၆ နာရီ ၄၇ မိနစ်ခန့်တွင် ကျော်ရွာ ဆေးပေးခန်း၊ ည ၁၀ နာရီ ၁၁ မိနစ်ခန့်တွင် မှန်တောရွာနှင့် ည ၁၀ နာရီ ၁၄ မိနစ်ခန့်တွင် သံဖိုရွာတို့ကို အကြမ်းဖက် စစ်တပ်က လေယာဉ်ဖြင့် ဗုံးကျဲ တိုက်ခိုက်ခဲ့ခြင်းဖြစ်ကြောင်း သိရသည်။", "အကြမ်းဖက် စစ်တပ်က လေယာဉ်ဖြင့် ဗုံးကျဲ တိုက်ခိုက်မှုအတွင်း သံဖိုရွာမှ ပြည်သူ ၄ ဦး သေဆုံးခဲ့ပြီး နေအိမ်များလည်း ထိခိုက်ပျက်စီးခဲ့ကြောင်း၊ ထို့ပြင် ကျော်ရွာ ဆေးပေးခန်းနှင့် မှန်တောရွာမှလည်း ထိခိုက်ပျက်စီးမှုများရှိပြီး ပျက်စီးမှု အတိအကျကို အတည်ပြုနိုင်ခြင်းမရှိသေးကြောင်း သိရှိရသည်။", "“မနေ့က ညနေပိုင်းကနေစပြီး စစ်ခွေးတွေက လေယာဉ်နဲ့ ဆက်တိုက် ဗုံးကျဲတိုက်ခိုက်တာ သံဖိုရွာက ပြည်သူ ၄ ဦးသေဆုံးတယ်လို့ အတည်ပြုချက်ရတယ်။ နေအိမ်တွေလည်း ထိခိုက်ပျက်စီးသွားတယ်။ ကျန်တဲ့ရွာတွေရဲ့ ပျက်စီးဆုံးရှုံးမှုကိုတော့ အတည်မပြုနိုင်သေးဘူး” ဟု ဒေသပြည်သူ တစ်ဦးက ပြောဆိုသည်။", "အလားတူ ဖေဖော်ဝါရီလ ၁၄ ရက်နေ့ နံနက် ၁၀ နာရီ ၂၀ မိနစ်ခန့်ကလည်း အကြမ်းဖက် စစ်တပ်က နတ်ချောင်း တိုက်နယ် ဆေးရုံကို လေယာဉ်ဖြင့် အကြောင်းမဲ့ ဗုံးကျဲ တိုက်ခိုက်ခဲ့ပြီး ဆေးရုံ အဆောက်အဦး အားလုံးနီးပါး ထိခိုက်ပျက်စီးခဲ့ကြောင်း သိရသည်။", "ဓာတ်ပုံ – ဖေဖော်ဝါရီလ ၁၄ ရက်နေ့က အကြမ်းဖက် စစ်တပ် လေကြောင်း တိုက်ခိုက်မှုကြောင့် ပျက်စီးသွားသော နတ်ချောင်း တိုက်နယ် ဆေးရုံ"]
https://yktnews.com/2025/02/203088/	ကလေးမြို့နယ်ရှိ ကျေးရွာ ၅ ခုကို စစ်တပ်က လေယာဉ်ဖြင့် ၂ ရက်ဆက်တိုက် ဗုံးကျဲ တိုက်ခိုက်နေသဖြင့် ပြည်သူများ ထွက်ပြေး တိမ်းရှောင်နေရ	["ကလေးမြို့နယ်ရှိ ကျေးရွာ ၅ ခုကို စစ်တပ်က လေယာဉ်ဖြင့် ၂ ရက်ဆက်တိုက် ဗုံးကျဲ တိုက်ခိုက်နေသဖြင့် ပြည်သူများ ထွက်ပြေး တိမ်းရှောင်နေရ", "ရန်ကုန်၊ ဖေဖော်ဝါရီ ၉", "စစ်ကိုင်းတိုင်း၊ ကလေးမြို့နယ်ရှိ ကျေးရွာ ၅ ရွာကို အကြမ်းဖက် စစ်တပ်က လေယာဉ်ဖြင့် ၂ ရက်ဆက် ဗုံးကျဲ တိုက်ခိုက်နေ၍ ပြည်သူများ ထွက်ပြေးတိမ်းရှောင်နေရကြောင်း ဒေသပြည်သူများက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ဖေဖော်ဝါရီလ ၈ ရက်နေ့ ညပိုင်းမှ စတင်ကာ ယနေ့ ဖေဖော်ဝါရီလ ၉ ရက်နေ့ နံနက်ပိုင်းထိ အကြမ်းဖက် စစ်တပ်က ကလေးမြို့နယ်အတွင်းရှိ ရန်ကြီးအောင်ရွာ ၊ဆည်တောရွာ ၊ကျော်ရွာ ၊ ရှားဖိုရွာနှင့် တင်သားရွာတို့ကို လေယာဉ်ဖြင့် ဆက်တိုက် ဗုံးကျဲ တိုက်ခိုက်နေခြင်းဖြစ်ကြောင်း သိရသည်။", "အကြမ်းဖက် စစ်တပ်၏ လေကြောင်း တိုက်ခိုက်မှုကြောင့် ပြည်သူများ ထိခိုက်မှု အခြေအနေကို အတည်ပြုနိုင်ခြင်းမရှိသေးဘဲ နေအိမ် ပျက်စီးမှုများလည်းရှိကြောင်း၊ လက်ရှိချိန်တွင် ကျေးရွာနေ ပြည်သူများသည် ဘေးလွတ်ရာသို့ ထွက်ပြေး တိမ်းရှောင်နေရကြောင်း သိရှိရသည်။", "” ပြည်သူတွေ ထိခိုက်မှုတော့ ရှိနိုင်ပါတယ်။ မြေပြင် အခြေအနေအရ အတည်မပြုနိုင်သေးဘူး။ မနေ့က ညတည်းက စစ်ခွေးတွေ လေယာဉ်တွေက ပတ်ပြီးတော့ ရွာတွေကို ကျဲနေတာ ပြည်သူတွေကတော့ ရွာလုံးကျွတ်ကို ပြေးနေရတယ်။ ထိခိုက်မှုတွေ ရှိတယ်လို့တော့ သတင်းကြားထားပေမယ့် အတည်မပြုနိုင်သေးတာပါ။ စစ်ခွေးလေယာဉ်တွေကလည်း တောက်လျှောက် ပျံဝဲနေတယ်” ဟု ဒေသပြည်သူ တစ်ဦးက ပြောဆိုသည်။", "ဇန်နဝါရီလ ၃၁ ရက်နေ့ကလည်း အကြမ်းဖက် စစ်တပ်က ကလေးမြို့နယ် ကုက္ကိုလ်ရွာ စာသင်ကျောင်းရှိ ယောဒေသ စစ်ဘေးရှောင်စခန်းကို လေကြောင်းဖြင့် ဗုံးကျဲ တိုက်ခိုက်ခြင်းကြောင့် အသက် ၅ နှစ် အရွယ် မောင်ဖြိုးမောင်မောင် ၊ အသက် ၈ နှစ် အရွယ် မဖြူဖြူပွင့် ၊ အသက် ၃၆ နှစ်အရွယ် မသန်းစု၊ အသက် ၁၂ နှစ် အရွယ် မမဲတူစိန် ၊ အသက် ၂၅ နှစ်အရွယ် မမှတ်စာ ၊ အသက် ၄၀ နှစ် အရွယ် မအေးတင် ၊ အသက် ၁၇ နှစ်အရွယ် မအိဇင်မိုး ၊ အသက် ၄၆ နှစ်အရွယ် ဒေါ်ချိုမာဝင်းနှင့် အမည်မသိ ပြည်သူ ၃ ဦးတို့ သေဆုံးခဲ့ကြောင်း သိရသည်။", "အလားတူ ဖေဖော်ဝါရီလ ၁ ရက်နေ့ကလည်း ကလေးမြို့ တောင်ပိုင်းရှိ ဆည်တောရွာကို အကြမ်းဖက် စစ်တပ်က လေယာဉ်ဖြင့် ထပ်မံ ဗုံးကျဲ တိုက်ခိုက်ခဲ့ကြောင့် အဆောက်အဦးများ ပျက်စီးပြီး တော်လှန်ရေး ရဲဘော် ၁ ဦး ထိခိုက်ဒဏ်ရာရရှိခဲ့ကြောင်း သိရှိရသည်။"]
https://yktnews.com/2023/08/117892/	ကလေးမြို့နယ်ရှိ စက္ကန့်ကျေးရွာကို စစ်တပ်က မီးတင် ရှို့နေ	["ကလေးမြို့နယ်ရှိ စက္ကန့်ကျေးရွာကို စစ်တပ်က မီးတင် ရှို့နေ", "ရန်ကုန်၊ ဩဂုတ် ၁၂", "စစ်ကိုင်းတိုင်း၊ ကလေးမြို့နယ် တောင်ပိုင်းရှိ စက္ကန့်ကျေးရွာကို အကြမ်းဖက် စစ်တပ်က မီးတင်ရှို့နေကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့ဩဂုတ်လ ၁၂ ရက်နေ့တွင် အကြမ်းဖက် စစ်တပ်က စစ်ကြောင်း ၃ ကြောင်းခွဲပြီး ကျေးရွာအတွင်း ဝင်ရောက်ကာ နေအိမ်များကို မီးရှို့ ဖျက်ဆီးနေခြင်းဖြစ်ကြောင်း သိရသည်။", "“ဒီနေ့က ပြည်သူတွေ ဖမ်းဆီးခံရတာ မရှိ။ ရှောင်ကြတယ် အကုန်။ ခုနကမှ စဝင်ပြီး ရှို့နေတာ” ဟု ဒေသပြည်သူတစ်ဦးက ရန်ကုန်ခေတ်သစ်သတင်းဌာနသို့ပြောကြားသည်။", "စက္ကန့်ကျေးရွာသည် အိမ်ခြေ ၂၀၀ ခန့်ရှိသည့် ကျေးရွာဖြစ်ပြီး ဩဂုတ်လ ၁၁ ရက်နေ့ကလည်း အကြမ်းဖက် စစ်တပ်က ပစ်ခတ်သည့် လက်နက်ကြီး ကျည်များ စက္ကန့်ကျေးရွာရှိ ဘုရားကျောင်းကို ထိမှန်၍ ဘုရားကျောင်း ပျက်စီးခဲ့ရကြောင်း ဒေသပြည်သူများထံမှ သိရှိရသည်။"]
https://yktnews.com/2023/10/127854/	ကလေးမြို့နယ်ရှိ စက္ကန့်ရွာကို စစ်တပ်က မီးရှို့ဖျက်ဆီးနေ	["ကလေးမြို့နယ်ရှိ စက္ကန့်ရွာကို စစ်တပ်က မီးရှို့ဖျက်ဆီးနေ", "ရန်ကုန်၊ အောက်တိုဘာ ၂၄", "စစ်ကိုင်းတိုင်း၊ ကလေးမြို့နယ် တောင်ပိုင်းရှိ စက္ကန့်ကျေးရွာကို အကြမ်းဖက် စစ်တပ်က ယနေ့ အောက်တိုဘာ ၂၄ ရက်နေ့တွင် မီးရှို့ဖျက်ဆီးလျက်ရှိကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "စက္ကန့်ကျေးရွာအတွင်း အကြမ်းဖက် စစ်တပ်က တပ်စွဲထားပြီး နေအိမ်များကို ဆက်တိုက် မီးရှို့ ဖျက်ဆီးနေခြင်းဖြစ်ကြောင်း၊ နေအိမ်အများအပြားကို စစ်သားများက မီးရှို့ဖျက်ဆီးထားပြီး အရေအတွက် အတိအကျကို အတည်မပြုနိုင်သေးကြောင်း သိရသည်။", "“ လေး ၊ ငါးရက် နားလိုက် ပြန်ရှို့လိုက်နဲ့ ။ ဒီနေ့ကတော့ ၂ ကြိမ်။ အခုထိရှို့တုန်းပဲ” ဟု ဒေသပြည်သူ တစ်ဦးက ရန်ကုန်ခေတ်သစ်သတင်းဌာနသို့ ပြောကြားသည်။", "အကြမ်းဖက် စစ်တပ် စစ်ကြောင်းသည် စက္ကန့်ကျေးရွာအတွင်းမှ အနီးအနားရှိ ကျေးရွာများကိုလည်း မီးရှို့ဖျက်ဆီးခြင်းများပြုလုပ်ပြီး လက်ရှိချိန်တွင် ဒေသပြည်သူများသည် ဘေးလွတ်ရာသို့ ထွက်ပြေးတိမ်းရှောင်နေရကြောင်း သိရသည်။"]
https://yktnews.com/2025/02/205049/	ကလေးမြို့နယ်ရှိ ဆေးစင်တာနှင့် တိုက်နယ် ဆေးရုံကို စစ်တပ်က လေယာဉ်ဖြင့် ဗုံးကျဲမှု ပြည်သူ ၃ ဦး သေဆုံး	["ကလေးမြို့နယ်ရှိ ဆေးစင်တာနှင့် တိုက်နယ် ဆေးရုံကို စစ်တပ်က လေယာဉ်ဖြင့် ဗုံးကျဲမှု ပြည်သူ ၃ ဦး သေဆုံး", "ရန်ကုန်၊ ဖေဖော်ဝါရီ ၂၃", "စစ်ကိုင်းတိုင်း၊ ကလေးမြို့နယ်ရှိ ဆေးစင်တာနှင့် တောင်ပိုင်း တိုက်နယ် ဆေးရုံကို အကြမ်းဖက် စစ်တပ်က လေယာဉ်ဖြင့် ဗုံးကျဲ တိုက်ခိုက်ရာ ပြည်သူ ၃ ဦး သေဆုံးခဲ့ကြောင်း People’s Healthcare Network အဖွဲ့မှတာဝန်ရှိသူ တစ်ဦးက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ဖေဖော်ဝါရီလ ၁၄ ရက်နေ့ ညနေ ၆ နာရီ ၁၃ မိနစ်ခန့်တွင် ကလေးမြို့နယ် တောင်ပိုင်း၌ ပြည်သူများနှင့် ပြည်သူ့ရဲဘော်များ အတွက် ကျန်းမာရေး စောင့်ရှောက်မှုလုပ်ငန်းများ ဆောင်ရွက်ပေးလျက်ရှိသော People’s Healthcare Network အဖွဲ့၏ Medical Centre (4) ကို အကြမ်းဖက် စစ်တပ်က လေကြောင်းဖြင့် ဗုံးကျဲ တိုက်ခိုက်ခဲ့ကြောင်း သိရသည်။", "အကြမ်းဖက် စစ်တပ်က လေကြောင်း တိုက်ခိုက်ချိန်တွင် ဗုံးကျဲ တိုက်ခိုက်မှုကြောင့် ဒဏ်ရာရရှိထားသော ပြည်သူများကို အရေးပေါ်ခွဲစိတ်ကုသမှုပေးနေချိန်ဖြစ်ပြီး အရပ်သား ပြည်သူ ၃ ဦး သေဆုံးကာ ၃ ဦး ထိခိုက်ဒဏ်ရာများ ရရှိခဲ့ကြောင်း သိရှိရသည်။", "ယင်းနေ့ နံနက် ၁၀ နာရီ ၁၅ မိနစ်ခန့်ကလည်း ကလေးမြို့နယ်တောင်ပိုင်း၌ ပြည်သူ့ကျန်းမာရေး စောင့်ရှောက်မှုလုပ်ငန်းများ ဆောင်ရွက်လျက်ရှိသော People’s Healthcare Network ၏ Station Hospital (Southern Kalaymyo) – တောင်ပိုင်းတိုက်နယ်ဆေးရုံ ကို အကြမ်းဖက် စစ်တပ်က လေကြောင်းဖြင့် ထပ်မံ ၂ ကြိမ် ဗုံးကျဲ တိုက်ခိုက်ခဲ့ကြောင်း၊ အကြမ်းဖက် စစ်တပ်၏ လေကြောင်းတိုက်ခိုက်မှု အတွင်း ပြည်သူများ ထိခိုက်မှုမရှိသော်လည်း ဆေးရုံ အဆောက်အဦးများ ထိခိုက်ပျက်စီးခဲ့ကြောင်း သိရသည်။", "” အရပ်သားပြည်သူတွေ ကျန်းမာရေးဆေးခန်းတွေ စာသင်ကျောင်းတွေကို ရည်ရွယ်ချက်ရှိရှိ ‌လေကြောင်းကနေ တိုက်ခိုက်နေတာဟာ အလွန်ကို လူမဆန်တဲ့ လုပ်ရပ်ဖြစ်ပါတယ်။ ဘယ်လောက်ပဲ ရက်စက်ယုတ်မာစွာ တိုက်ခိုက်ဖျက်ဆီးပါစေ PHN (Kalay) အနေနဲ့ ပြည်သူ့အားနဲ့ ရှေ့ဆက်ပြီး အောင်ပွဲရသည်အထိ ဆက်သွားမှာပါ” ဟု People’s Healthcare Network အဖွဲ့မှတာဝန်ရှိသူက ပြောဆိုသည်။", "အကြမ်းဖက် စစ်တပ်၏ လေကြောင်းတိုက်ခိုက်မှုများကြားမှ ထိခိုက်ဒဏ်ရာရ ပြည်သူများနှင့် ပြည်သူ့ရဲဘော်များကို သက်စွန့်ဆံဖျား ကယ်ဆယ်ကုသစောင့်ရှောက်မှုပေးခဲ့ကြသော “People’s Healthcare Network (Kalay)” ၏ ကျန်းမာရေးစေတနာ့ ဝန်ထမ်းများကို အလေးအနက် မှတ်တမ်းတင်ဂုဏ်ပြုအပ်ကြောင်း၊ အကြမ်းဖက် စစ်ကောင်စီ၏ အရပ်သားပစ်မှတ်များကို ရည်ရွယ်ချက်ရှိရှိ လူမဆန်စွာ တိုက်ခိုက်ဖျက်ဆီးလျက်ရှိသော စက်ဆုတ်ရွံရှာဖွယ်ကောင်းသည့်လုပ်ရပ်များကို PHN-Kalay မှ အပြင်းအထန် ကန့်ကွက်ရှုတ်ချကြောင်း၊ နွေဦးတော်လှန်ရေး အဆုံးသတ်တိုက်ပွဲ အောင်မြင်ပြီးမြောက်သည်အထိ ပြည်သူလူထုနှင့်အတူ ကြိုးပမ်းဆောင်ရွက်သွားမည်ဟု အလေးအနက် အဓိဌာန်ပြုကြောင်း People’s Healthcare Network အဖွဲ့က ထုတ်ပြန်ပြောဆိုသည်။"]
https://yktnews.com/2023/09/121282/	ကလေးမြို့နယ်ရှိ ပြည်တော်သာရွာမှ အမျိုးသမီး ၁ ဦးကို စစ်တပ်က ဖမ်းဆီး ရိုက်နှက်မှုကြောင့် သေဆုံး	["ကလေးမြို့နယ်ရှိ ပြည်တော်သာရွာမှ အမျိုးသမီး ၁ ဦးကို စစ်တပ်က ဖမ်းဆီး ရိုက်နှက်မှုကြောင့် သေဆုံး", "ရန်ကုန်၊ စက်တင်ဘာ ၆", "စစ်ကိုင်းတိုင်း၊ ကလေးမြို့နယ်ရှိ ပြည်တော်သာရွာမှ အမျိုးသမီး ၁ ဦးကို အကြမ်းဖက် စစ်တပ်က ဖမ်းဆီး ရိုက်နှက်မှုကြောင့် သေဆုံးခဲ့ကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "သြဂုတ်လ ၂၇ ရက်နေ့တွင် ကလေးမြို့၊ ပြည်တော်သာရွာမှ အသက် ၂၀ အရွယ် မဟွဲ့ဟွဲ့သည် သူငယ်ချင်းနှင့်အတူ ကလေးမြို့ထဲသို့ လာရာလမ်းတွင် အကြမ်းဖက်စစ်တပ်နှင့်တွေ့ပြီး ဖမ်းဆီး ရိုက်နှက် စစ်ဆေးခံရပြီးနောက် ဒဏ်ရာများရရှိကာ စက်တင်ဘာလ ၅ ရက်နေ့တွင် သေဆုံးသွားခဲ့ကြောင်း သိရသည်။", "မဟွဲ့ဟွဲ့သည် ရိုက်နှက်ခံရပြီး နောက်တစ်နေ့ ဩဂုတ်လ ၂၈ ရက်နေ့တွင် ရိုက်နှက်ခံရသည့် ဒဏ်များကြောင့် သတိလစ်မေ့မျောမှု ဝေဒနာများခံစားရပြီး တစ်ကိုယ်လုံးကိုက်ခဲကာ ခေါင်းမတရားကိုက်ခဲမှုကိုခံစားရပြီး သတိလစ်မေ့မျောသွားခဲ့ကြောင်း၊ သတိလစ်မေ့မျောတတ်သောရောဂါ ယခင်က မရှိကြောင်း၊ အကြမ်းဖက်စစ်သားများ ရိုက်နှက်ခံရချိန်တွင် နားထဲမှ သွေးများကျသည်အထိ ရိုက်နှက်ခံရခြင်း ဖြစ်ကြောင်း သိရှိရသည်။", "“ရိုက်ခံရတဲ့နေ့က ဘာမှ မဖြစ်သေးဘူး။ နောက်နေ့ကျမှဖြစ်လို့ တာဟန်း ဘူတာလမ်းခွဲအရှေ့နားက ရှင်းဟုန်ခန်းမကဆေးရုံကို ပို့ပြီး ကုတာ သတိမလည်လာလို့ မန္တလေးပို့တာမှာ ဟိုမှာပဲဆုံးသွားတာ။ ခေါင်းထဲ ထိသွားတာနေမယ် ရိုက်တာမှာ။ ဖုန်းရောပါလာတဲ့ ပိုက်ဆံတွေပါ ယူထားလိုက်ပြီး ရိုက်နှက်ပြီးပြန်လွတ်လိုက်တာ”ဟု ဒေသပြည်သူတစ်ဦးက မဟွဲ့ဟွဲ့ ရိုက်နှက်ခံရမှုနှင့် ပတ်သက်ပြီး ပြောကြားသည်။", "မဟွဲ့ဟွဲ့ သတိလစ်မေ့မျောသွားသည့်အတွက် ကလေးမြို့ရှင်းဟုန်ဆေးရုံသို့ ပို့ဆောင်၍ ဆေးကုသမှုခံယူခဲ့သော်လည်း လုံးဝသတိပြန်မလည်လာသဖြင့် ဦးနှောက်နှင့် အာရုံကြောစစ်ဆေးရန် မန္တလေး ဆေးရုံသို့ ပို့ဆောင်ခဲ့ပြီး မန္တလေးတွင်ပင် သေဆုံးသွားခြင်း ဖြစ်ကြောင်း သိရှိရသည်။", "အကြမ်းဖက် စစ်တပ်သည် ကလေးမြို့အတွင်း ၎င်းတို့ စိတ်တိုင်းကျစစ်ဆေးနေပြီး လမ်းသွားလမ်းလာများနှင့် ရိုက်နှက်ခြင်း ၊ ငွေညှစ်ခြင်းများ လုပ်ဆောင်နေကြောင်း ဒေသပြည်သူများက ပြောကြားသည်။"]
https://yktnews.com/2023/11/129933/	ကလေးမြို့နယ်ရှိ မြောက်စည်းရဲစခန်းကို တိုက်ခိုက် သိမ်းပိုက်နိုင်ခဲ့ပြီး စစ်တပ်ဘက်မှ ၉ ဦးသေဆုံးကာ တော်လှန်ရေး ရဲဘော် ၃ ဦး ကျဆုံး	["ကလေးမြို့နယ်ရှိ မြောက်စည်းရဲစခန်းကို တိုက်ခိုက် သိမ်းပိုက်နိုင်ခဲ့ပြီး စစ်တပ်ဘက်မှ ၉ ဦးသေဆုံးကာ တော်လှန်ရေး ရဲဘော် ၃ ဦး ကျဆုံး", "ရန်ကုန်၊ နိုဝင်ဘာ ၆", "စစ်ကိုင်းတိုင်း၊ ကလေးမြို့နယ်ရှိ မြောက်စည်းရဲစခန်းကို တိုက်ခိုက် သိမ်းပိုက်နိုင်ခဲ့ပြီး စစ်တပ်ဘက်မှ ၉ ဦးသေဆုံးခဲ့ကြောင်း VAKOK – CNDF တပ်ဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "နိုဝင်ဘာလ ၃ ရက်နေ့ နံနက် ၆ နာရီခန့်မှ စတင်၍ ကလေးမြို့တောင်ပိုင်းရှိ မြောက်စည်းရဲစခန်းကို တော်လှန်ရေး တပ်ဖွဲ့များက ဝင်ရောက် တိုက်ခိုက်ခဲ့ရာ နိုဝင်ဘာလ ၄ ရက်နေ့ နံနက်ပိုင်းတွင် အောင်မြင်စွာ သိမ်းပိုက်နိုင်ခဲ့ကြောင်း သိရသည်။", "အဆိုပါ တိုက်ခိုက်မှုအတွင်း အကြမ်းဖက် စစ်တပ်ဘက်မှ စစ်သား ၉ ဦးသေဆုံးခဲ့ပြီး တော်လှန်ရေး ရဲဘော် ၃ ဦးကျဆုံးခဲ့ကြောင်း သိရှိရသည်။", "” စစ်ခွေး အလောင်း ၉ လောင်း သိမ်းဆည်းရရှိတယ်။ တော်လှန်ရေး ရဲဘော် ၃ ဦး ကျဆုံးတယ်” ဟု VAKOK – CNDF မှ တာဝန်ရှိသူ တစ်ဦးက ရန်ကုန်ခေတ်သစ် သတင်းဌာနသို့ ပြောကြားသည်။", "မြောက်စည်းရဲစခန်းကို တိုက်ခိုက်မှုအတွင်း ကျဆုံးခဲ့သော ရဲဘော် ၂ ဦးမှာ VAKOK – CNDF မှ ရဲဘော် Salai Thawng Tha Cung ၊ RKDF မှ ရဲဘော် ညိုလုံးနှင့် ရဲဘော် မင်းခန့်တို့ ဖြစ်ကြောင်း သိရှိရသည်။", "အဆိုပါ တိုက်ခိုက်မှုကို VAKOK – CNDF၊ Ranger Kalay Defend Force – RKDF ၊ ကလေးခရိုင်တပ်ရင်း ၄ ၊ကလေးမြို့နယ် ပြည်သူ့ကာကွယ်ရေးအဖွဲ့နှင့် မဟာမိတ်ပူပေါင်းတပ်ဖွဲ့တို့က ပူးပေါင်း တိုက်ခိုက်ခဲ့ခြင်းဖြစ်ကြောင်း သိရသည်။"]
https://yktnews.com/2023/06/110350/	ကလေးမြို့နယ်ရှိ သာစည်ရွာကို စစ်တပ်က ထပ်မံ မီးတင်ရှို့နေပြီး ကျေးရွာများကို စစ်ကြောင်းထိုး ဝင်ရောက်နေ	["ကလေးမြို့နယ်ရှိ သာစည်ရွာကို စစ်တပ်က ထပ်မံ မီးတင်ရှို့နေပြီး ကျေးရွာများကို စစ်ကြောင်းထိုး ဝင်ရောက်နေရန်ကုန်၊ ဇွန် ၂၉စစ်ကိုင်းတိုင်း၊ ကလေးမြို့နယ်၊ သာစည်ကျေးရွာကို အကြမ်းဖက် စစ်တပ်က ထပ်မံ မီးရှို့ဖျက်ဆီးနေကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။ယနေ့ ဇွန်လ ၂၉ ရက်နေ့တွင် ကလေးမြို့နယ် တောင်ပိုင်းရှိ သာစည်ရွာကို အကြမ်းဖက် စစ်တပ်က ထပ်မံ မီးရှို့ဖျက်ဆီး နေခြင်းဖြစ်ကြောင်း၊ ထို့ပြင် ဇွန်လ ၂၅ ရက်နေ့ကလည်း သာစည်ရွာကို အကြမ်းဖက် စစ်တပ်က မီးရှို့ဖျက်ဆီးခဲ့ပြီး နေအိမ် ၄ လုံး မီးလောင် ပြာကျခဲ့ကြောင်း သိရသည်။“အစက ရှို့မီးလား လက်နက်ကြီးလား မသိရသေးဘူး ။ ခု ရှို့မီးသေချာသွားပါပြီ။ စစ်ခွေးတွေ ရွာထဲက မထွက်သေးဘူး” ဟု ဒေသပြည်သူတစ်ဦးက ရန်ကုန်ခေတ်သစ်သတင်းဌာနသို့ ပြောကြားသည်။ထို့ပြင် အကြမ်းဖက် စစ်တပ်က ယနေ့ ဇွန်လ ၂၉ ရက်နေ့ မွန်းလွဲပိုင်းမှ စတင်ပြီး ကလေးမြို့နယ် တောင်ပိုင်းကို စစ်ကြောင်းထိုးနေကြောင်း၊ ကလေးမြို့ ဒေသကွပ်ကဲမှု စစ်ဌာနချုပ်မှ ယနေ့ ဇွန်လ ၂၉ ရက်နေ့တွင် ဖောကား ၁ စီး ၊ ၁၂ ဘီးကား ၂ ဖြင့် အကြမ်းဖက် စစ်တပ် တပ်စွဲထားသော အဖွဲ့စက်ဂိတ်ကို အင်အား လာရောက် ဖြည့်တင်းသွားကြောင်းသိရသည်။လက်ရှိချိန်တွင် အဆိုပါ အဖွဲ့စက်ဂိတ်ရှိ စစ်ကြောင်းများက ကလေးမြို့နယ် အရှေ့ဘက်ကို စစ်ကြောင်း ထိုးနေကြောင်း၊ မီးရှို့ဖျက်ဆီးခံရသည့် သာစည်ကျေးရွာသည် အဖွဲ့စက်ဂိတ်နှင့် လှမ်းမြင်ရသည်အထိ နီးကပ်သည့် ကျေးရွာဖြစ်ပြီး အကြမ်းဖက်စစ်တပ်မှ စစ်ကြောင်းထိုးနေသည့်အတွက် ပြည်သူများ ထွက်ပြေး တိမ်းရှောင်နေရကြောင်း ဒေသပြည်သူများက ပြောဆိုသည်။"]
https://yktnews.com/2023/08/118551/	ကလေးမြို့နယ်ရှိ သာစည်ရွာကို စစ်တပ်က မီးရှို့ဖျက်ဆီး	["ကလေးမြို့နယ်ရှိ သာစည်ရွာကို စစ်တပ်က မီးရှို့ဖျက်ဆီး", "ရန်ကုန်၊ ဩဂုတ်၁၆", "စစ်ကိုင်းတိုင်း၊ ကလေးမြို့နယ်ရှိ သာစည်ရွာကို အကြမ်းဖက် စစ်တပ်က မီးရှို့ဖျက်ဆီးခဲ့ကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့ဩဂုတ် ၁၆ ရက်နေ့ မွန်းလွဲပိုင်းတွင် အကြမ်းဖက် စစ်တပ်က သာစည်ရွာကို မီးရှို့ဖျက်ဆီးခဲ့ခြင်းဖြစ်ပြီး ဒေသပြည်သူများလည်း ဘေးလွတ်ရာသို့ ထွက်ပြေးတိမ်းရှောင်လျက်ရှိကြောင်း သိရသည်။", "“ရွာထဲကို ညက စဝင်နိုင်သွားတာ စစ်ခွေးတွေက နေအိမ်တွေကို မီးရှို့နေတာ”ဟု ဒေသပြည်သူ တစ်ဦးက ရန်ကုန်ခေတ်သစ် သတင်းဌာနသို့ ပြောကြားသည်။", "သာစည်ကျေးရွာသည် အိမ်ခြေ ၁၅၀၀ ကျော်ရှိပြီး အကြမ်းဖက် စစ်တပ်က သြဂုတ်လ ၁၅ ရက်နေ့တွင် အင်အားအလုံးအရင်း အသုံးပြုပြီး လေကြောင်း ပစ်ကူများဖြင့်ပါ စစ်ကြောင်းထိုးနေသည့်အတွက် လက်ရှိချိန်ထိ ရွာလုံးကျွတ် ထွက်ပြေး တိမ်းရှောင်နေကြရကြောင်း ဒေသပြည်သူများက ဆက်လက်ပြောဆိုသည်။"]
https://yktnews.com/2023/08/118734/	ကလေးမြို့နယ်ရှိ သာစည်ရွာကို စစ်တပ်က ၂ ရက်ဆက် မီးရှို့ဖျက်ဆီးမှု နေအိမ် ၅၀ ကျော်ပြာကျ၊ PDF တပ်ဖွဲ့များ နယ်မြေရှင်းလင်းစဥ် ပစ္စည်း တချို့ သိမ်းဆည်းရမိ	["ကလေးမြို့နယ်ရှိ သာစည်ရွာကို စစ်တပ်က ၂ ရက်ဆက် မီးရှို့ဖျက်ဆီးမှု နေအိမ် ၅၀ ကျော်ပြာကျ၊ PDF တပ်ဖွဲ့များ နယ်မြေရှင်းလင်းစဥ် ပစ္စည်း တချို့ သိမ်းဆည်းရမိ", "ရန်ကုန်၊ သြဂုတ် ၁၈", "စစ်ကိုင်းတိုင်း၊ ကလေးမြို့နယ်ရှိ သာစည်ရွာကို အကြမ်းဖက် စစ်တပ်က ၂ ရက်ဆက် မီးရှို့ဖျက်ဆီးမှုကြောင့် နေအိမ် ၅၀ ကျော်ပြာကျခဲ့ကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "သြဂုတ်လ ၁၆ ရက်နှင့် ၁၇ ရက်နေ့တွင် အကြမ်းဖက် စစ်တပ်က သာစည်ရွာကို ဝင်ရောက်စီးနင်း မီးရှို့ဖျက်ဆီးခြင်းကြောင့် နေအိမ် ၅၀ ကျော် ပြာကျခဲ့ကြောင်း၊ PDF တပ်ဖွဲ့များ ကျေးရွာအနီးအနားကို နယ်မြေရှင်းလင်းစဥ် အကြမ်းဖက် စစ်တပ် လက်အောက်ခံ ပြည်သူ့စစ် ဝတ်စုံများနှင့် ငွေကြေးတချို့ သိမ်းဆည်းရမိခဲ့ကြောင်း သိရသည်။", "အကြမ်းဖက် စစ်တပ်က လက်ရှိအချိန်တွင် သာစည်ရွာ အဝင် ပေလမ်းဘေး၌ တပ်စွဲထားပြီး ပျူစောထီးအဖွဲ့ဝင်များကို ခေါ်ယူကာ အင်အားတိုးချနေကြောင်း၊ ဩဂုတ်လ ၁၇ ရက်နေ့ ညပိုင်းကလည်း လက်နက်ကြီးများဖြင့် ကျေးရွာအတွင်းကို ပစ်ခတ်ခဲ့ကြောင်း သိရှိရသည်။", "“စစ်ခွေးတွေက ရွာထဲကို သူတို့ဝင်ရသလောက် မီးရှို့ထားတာ လူနေအိမ် ငါးဆယ်ကျော်လောက် ပြာကျသွားပြီ PDF ရဲဘော်တွေ နယ်မြေရှင်းလင်းရေးဝင်တုန်းက စစ်ခွေး လက်အောက်ခံ ပြည်သူ့စစ် ဝတ်စုံတွေ သိမ်းဆည်းရမိတယ်။ နယ်မြေရှင်းလင်းတာက စစ်ခွေးတွေ ပြန်ဆုတ်သွားတဲ့ နေရာတွေကို ရှင်းလင်းတာ ဒကစမှူး အောင်နိုင်ဦးက သူကိုယ်တိုင် စစ်ကြောင်းထိုးမယ်ဆိုပြီး ခုထိ ဆုတ်မသွားဘဲ ပျူရွာတွေက ပျူတွေ ရသလောက်စုပြီး အင်အား တိုးတိုးချထားတယ်။ ညကလည်း လေးဆင့်ကွဲတဲ့ လက်နက်ကြီးတွေနဲ့ ရွာထဲကို ပစ်တယ်” ဟု ဒေသပြည်သူတစ်ဦးက ပြောဆိုသည်။", "အကြမ်းဖက် စစ်တပ်က ဩဂုတ် ၁၅ ရက်နေ့ကလည်း သာစည်ကျေးရွာကို ပစ်ခတ်သည့် လက်နက်ကြီးများထဲတွင် ဓာတုဓာတ်ငွေ့များ အသုံးပြုနေပြီး လက်နက်ကြီးကျရောက်ပေါက်ကွဲရာအနီးရှိ ပြည်သူများမှာ သတိလစ်မေ့မျော့ခြင်းအပါအဝင် အသက်ရှူမဝခြင်း၊ ခန္ဓာကိုယ်နုံးချိခြင်း ဝေဒနာများပါ ခံစားခဲ့ရကြောင်း၊ ဓာတုဓာတ်ငွေ့ပါသည့် လက်နက်ကြီးခွံကို ကောက်ယူ၍ ရေထဲထည့်ထားရာတွင်လည်း ၃ ရက်ကြာသည့် အထိ အငွေ့ မသေသေးကြောင်း ဒေသပြည်သူများထံမှ သိရသည်။"]
https://yktnews.com/2023/08/118788/	ကလေးမြို့နယ်ရှိ သာစည်ရွာကို စစ်တပ်က ၃ ရက်ဆက် မီးတင်ရှို့နေ	["ကလေးမြို့နယ်ရှိ သာစည်ရွာကို စစ်တပ်က ၃ ရက်ဆက် မီးတင်ရှို့နေ", "ရန်ကုန်၊ ဩဂုတ် ၁၈", "စစ်ကိုင်းတိုင်း၊ ကလေးမြို့နယ်ရှိ သာစည်ရွာကို အကြမ်းဖက် စစ်တပ်က ၃ ရက်ဆက် မီးတင်ရှို့နေကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့ဩဂုတ်လ ၁၈ ရက်နေ့ မွန်းလွဲပိုင်းတွင် အကြမ်းဖက် စစ်တပ်က ကလေးမြို့နယ်ရှိ သာစည်ရွာကို ထပ်မံ မီးရှို့ဖျက်ဆီးနေခြင်းဖြစ်ကာ အကြမ်းဖက် စစ်တပ်နှင့် တော်လှန်ရေး အဖွဲ့များလည်း တိုက်ပွဲဖြစ်ပွားမှု ရှိကြောင်း၊ အကြမ်းဖက် စစ်တပ်က အင်အား အလုံးအရင်းဖြင့် ရွာထဲ ဝင်လာပြီး နေအိမ်များကို မီးရှို့ဖျက်ဆီးနေခြင်းဖြစ်ကြောင်း သိရှိရသည်။", "“အကြီးအကျယ်ကို အခုရှို့နေတာ။ သူတို့ ရှိနေတာ ရွာထဲမှာ။ တိုက်အိမ်တွေကိုလည်း JCB တွေနဲ့ ဖြိုသွားတယ်။ ပစ်ခတ်နေရင်း ခွေး‌ဘက်က တဖြေးဖြေးတိုးပြီး တက်လာရင်း မီးပါတခါတည်းရှို့တဲ့အဖွဲ့ကရှို့ လုပ်နေတာ တပြိုင်ထဲ။ ရေရှည်တိုက်ဖို့နဲ့ ပြန်အရယူနိုင်ဖို့ဆို ကျည်လိုအပ်ချက်တွေ ရှိနေတယ် ။ အားလုံးကကူညီပံ့ပိုးပေးကြရင် အမြန်ဆုံးပြန်လည်ရယူနိုင်မှာပါ”ဟု တော်လှန်ရေးရဲဘော်တစ်ဦးက ရန်ကုန်ခေတ်သစ်သတင်းဌာနသို့ပြောကြားသည်။"]
https://yktnews.com/2023/08/118888/	ကလေးမြို့နယ်ရှိ သာစည်ရွာကို စစ်တပ်က ၄ ရက်ဆက် မီးတင်ရှို့နေပြီး ရွာလုံးကျွတ် ဖျက်ဆီးနေ	["ကလေးမြို့နယ်ရှိ သာစည်ရွာကို စစ်တပ်က ၄ ရက်ဆက် မီးတင်ရှို့နေပြီး ရွာလုံးကျွတ် ဖျက်ဆီးနေ", "ရန်ကုန်၊ ဩဂုတ် ၁၉", "စစ်ကိုင်းတိုင်း၊ ကလေးမြို့နယ်ရှိ သာစည်ရွာကို အကြမ်းဖက် စစ်တပ်က ၄ ရက်ဆက် မီးတင်ရှို့နေပြီး ရွာလုံးကျွတ် ဖျက်ဆီးနေကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့ဩဂုတ်လ ၁၉ ရက်နေ့ နံနက် ၁၀ နာရီ ခန့်တွင် အကြမ်းဖက် စစ်တပ်က ကလေးမြို့နယ်ရှိ သာစည်ရွာကို ထပ်မံ မီးရှို့ဖျက်ဆီးနေခြင်းဖြစ်ကြောင်း၊ ကျေးရွာအနီးအနားတွင် ထိတွေ့တိုက်ပွဲများ ဖြစ်ပွားခြင်းမရှိဘဲ ၄ ရက်ဆက် မီးရှို့နေခြင်းဖြစ်ကြောင်း သိရသည်။", "အကြမ်းဖက် စစ်တပ်က ကျေးရွာအတွင်းရှိ နေအိမ်များကို မီးရှို့ဖျက်ဆီးပြီး JBC များဖြင့်ပါ ဖြိုချနေပြီး ရွာလုံးကျွတ် ဖျက်ဆီးနေခြင်းဖြစ်ကြောင်း၊ နေအိမ်အတွင်းရှိ ပြည်သူပိုင် ပစ္စည်းများကိုလည်း ခိုးယူသွားကြောင်း သိရှိရသည်။", "” ဒီနေ့ နံနံက် ၁၀ နာရီဝန်းကျင်လောက်က စပြီး စစ်ခွေးတွေက ထပ်ရှို့နေတာ ဒီနေ့နဲ့ဆို ၄ ရက်ဆက် ရွာကလုံးကျွတ် ဖျက်ဆီးနေတာ စစ်ခွေးတွေက နေအိမ်တွေကို မီးရှို့ရုံမဟုတ်ဘူး။ JBC တွေနဲ့ပါ ထိုးပြီး ဖျက်ဆီးနေတာ” ဟု ဒေသပြည်သူ တစ်ဦးက ပြောဆိုသည်။"]
https://yktnews.com/2023/08/118650/	ကလေးမြို့နယ်ရှိ သာစည်ရွာ၌ စစ်တပ်က တပ်စွဲပြီး နေအိမ်များကို ၂ ရက်ဆက် မီးတင်ရှို့နေ	["ကလေးမြို့နယ်ရှိ သာစည်ရွာ၌ စစ်တပ်က တပ်စွဲပြီး နေအိမ်များကို ၂ ရက်ဆက် မီးတင်ရှို့နေ", "ရန်ကုန်၊ ဩဂုတ် ၁၇", "စစ်ကိုင်းတိုင်း၊ ကလေးမြို့နယ်ရှိ သာစည်ရွာ၌ အကြမ်းဖက် စစ်တပ်က တပ်စွဲထားပြီး နေအိမ်များကို ၂ ရက်ဆက် မီးတင်ရှို့နေကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့သြဂုတ်လ ၁၇ ရက်နေ့ နံနက်ပိုင်းက စတင်ကာ သာစည်ရွာကို အကြမ်းဖက် စစ်တပ်က ထပ်မံ မီးရှို့ဖျက်ဆီးနေခြင်း ဖြစ်ကြောင်း၊ သာစည်ရွာသည် နေအိမ် ၁၅၀၀ ကျော်ခန့်ရှိသော ကျေးရွာဖြစ်ပြီး အကြမ်းဖက် စစ်တပ်က ရွာထဲ၌ တပ်စွဲပြီး မီးရှို့ဖျက်ဆီးနေခြင်းကြောင့် ပျက်စီးဆုံးရှုံးမှု များနိုင်ကြောင်း သိရသည်။", "“မနက်က စပြီး မီးထပ်ရှို့နေတာ။ အရင်စစ်ကြောင်းတွေတုန်းကလည်း ဝင်ရင်ရှို့ခံရတာပဲ” ဟု ဒေသပြည်သူတစ်ဦးက ရန်ကုန်ခေတ်သစ်သတင်းဌာနသို့ ပြောကြားသည်။", "အကြမ်းဖက် စစ်တပ်သည် သာစည်ကျေးရွာကို ဩဂုတ်လ ၁၅ ရက်နေ့ညပိုင်းမှ စ၍ ဝင်ရောက်တပ်စွဲနေခြင်းဖြစ်ပြီး ပြည်သူများနေအိမ်ကို ဩဂုတ်လ ၁၆ ရက်နေ့ မွန်းလွဲပိုင်းမှ စတင်ကာ မီးရှို့ဖျက်ဆီးနေခြင်းဖြစ်ပြီး ယနေ့တွင်လည်း ထပ်မံ မီးရှို့ ဖျက်ဆီးနေခြင်း ဖြစ်ကြောင်း သိရသည်။"]
https://yktnews.com/2024/08/179878/	ကလေးမြို့နယ်အတွင်းရှိ ကျေးရွာတစ်ရွာတွင် ဘူးသပိတ်လူထုတိုက်ပွဲ အရှိန်မြှင့်တင်ရေးလူထုအသိပညာပေး ဟောပြောပွဲပြုလုပ်	["ကလေးမြို့နယ်အတွင်းရှိ ကျေးရွာတစ်ရွာတွင် ဘူးသပိတ်လူထုတိုက်ပွဲ အရှိန်မြှင့်တင်ရေးလူထုအသိပညာပေး ဟောပြောပွဲပြုလုပ်", "ရန်ကုန်၊ဩဂုတ် ၂၁", "စစ်ကိုင်းတိုင်း ကလေးမြို့နယ်အတွင်းရှိ ကျေးရွာတစ်ရွာတွင် ကလေးမြို့လူထုတိုက်ပွဲဦးဆောင်ကော်မတီက စစ်တပ်ထုတ်ကုန်မှန်သမျှ မသုံးစွဲရေးနှင့်၊ ဘူးသပိတ်လူထုတိုက်ပွဲ အရှိန်မြှင့်တင်ရေးလူထုအသိပညာပေးဟောပြောပွဲကို ယနေ့ သြဂုတ် ၂၁ ရက်နေ့တွင် ပြုလုပ်ခဲ့ကြောင်း သိရှိရသည်။", "ထို့ပြင် ကျေးရွာရှိ ကျောင်းသားများ ရွေးကောက်တင်မြောက်ခဲ့သော ရွေးကောက်ခံကျောင်းသားသမဂ္ဂအဖွဲ့ဝင်များက ကျမ်းသစ္စာကျိန်ဆိုပွဲကိုပြုလုပ်ခဲ့ကြကြောင်း သိရှိရသည်။"]
https://yktnews.com/2023/11/129438/	ကလေးမြို့နယ်အတွင်းရှိ ရဲစခန်း၊ စစ်တပ်စခန်း များ အပါအဝင် စခန်း ၆ ခုထက်မနည်းကို တော်လှန် ရေးတပ်ဖွဲ့များက ယနေ့ နံနက်ပိုင်း တစ်ပြိုင်တည်း တိုက်ခိုက်	["ကလေးမြို့နယ်အတွင်းရှိ ရဲစခန်း၊ စစ်တပ်စခန်း များ အပါအဝင် စခန်း ၆ ခုထက်မနည်းကို တော်လှန် ရေးတပ်ဖွဲ့များက ယနေ့ နံနက်ပိုင်း တစ်ပြိုင်တည်း တိုက်ခိုက်", "ရန်ကုန်၊ နိုဝင်ဘာ ၃", "စစ်ကိုင်းတိုင်း၊ ကလေးမြို့နယ်အတွင်းရှိ ရာဇဂြိုလ် ရဲဘက်စခန်း၊ ရာဇဂြိုလ်ဆည်စောင့် စစ်တပ်စခန်း၊ မြောက်စီးရဲစခန်း၊ သင်တောကျေးရွာပျူစောထီးစခန်း များအပါအဝင် စစ်တပ်စခန်း ၆ ခုကို တစ်ပြိုင်နက်တည်း ဝင်ရောက်တိုက်ခိုက်ခဲ့ကြောင်း တော်လှန်ရေး သတင်းရင်းမြစ်က ပြောဆိုသည်။", "နိုဝင်ဘာလ ၃ ရက်နေ့ နံနက်အစောပိုင်းတွင် ယင်းကဲ့သို့ တစ်ချိန်တည်း တစ်ပြိုင်တည်းတွင် ရဲစခန်း၊ ရဲဘက်စခန်း ၊ စစ်တပ်စခန်းနှင့်ပျူစောထီး စခန်း ၆ ခုကို ဝင်ရောက်တိုက်ခိုက်ခဲ့ခြင်းဖြစ်ပြီး အနည်းဆုံး စခန်း ၂ ခု သိမ်းဆည်းရရမိသည်ဟု သိရှိရကြောင်း၊ အခြားသော စခန်းများ သိမ်းဆည်းရရှိသည့်သတင်းများ ကြားသိရသော်လည်း အတည်ပြုနိုင်ရန် ကြိုးစားနေဆဲဖြစ်ကြောင်း တော်လှန်ရေး သတင်းရင်းမြစ်က ဆိုသည်။", "“မြောက်စီး ရဲစခန်း ရပြီ။ နောက်တစ်ခုကတော့ သင်တောကျေးရွာ ပျူစောထီး စစ်စခန်းလည်း‌ ရတယ်လို့ သိရတယ်။ ရာဇဂြိုလ် ရဲဘက်စခန်းလည်း ရတယ်ကြားပေမယ့် မသေချာသေးဘူး။ အကုန်လုံးတစ်ပြိုင်နက်တည်း တိုက်တာဆိုတော့ သက်ဆိုင်ရာ တော်လှန်ရေးတပ်ဖွဲ့တွေက သတင်းထုတ်ပြန်လာပါလိမ့်မယ်” ဟု တော်လှန်ရေး သတင်းရင်းမြစ်က ရှင်းပြသည်။", "အလာတူ ကလေး-တမူးလမ်းပေါ်ရှိ ခမ်းပတ်မြို့နှင့် စစ်တပ်စခန်းကို လည် တော်လှန်ရေးတပ်ဖွဲ့များက တိုက်ခိုက်သိမ်းပိုက်ရရှိပြီ ဖြစ်ကြောင်း၊ သို့ရာတွင် သက်ဆိုင်ရာ တော်လှန်ရေးတပ်ဖွဲ့များက အတည်ပြု ထုတ်ပြန်ခြင်းမရှိသေးကြောင်း သိရှိရသည်။", "ဓာတ်ပုံ- ကလေးမြို့အခြေစိုက် ပြည်သူ့ကာကွယ်ရေးတပ်ဖွဲ့ဝင်တချို့။"]
https://yktnews.com/2023/06/107879/	ကလေးမြို့နယ်အတွင်းရှိ လုပ်ငန်းရှင်များကို အခွန်စတင်ကောက်ခံနေပြီး အခွန်ရှောင်သည့် လုပ်ငန်းရှင် များကို ဥပဒေနှင့်အညီအရေးယူမည်ဟု ကြေညာ	["ကလေးမြို့နယ်အတွင်းရှိ လုပ်ငန်းရှင်များကို အခွန်စတင်ကောက်ခံနေပြီး အခွန်ရှောင်သည့် လုပ်ငန်းရှင် များကို ဥပဒေနှင့်အညီအရေးယူမည်ဟု ကြေညာ", "ရန်ကုန်၊ ဇွန် ၁၆", "စစ်ကိုင်းတိုင်း၊ ကလေးမြို့နယ်အတွင်းရှိ လုပ်ငန်းရှင်များအပေါ် အခွန်စတင်ကောက်ခံနေပြီဖြစ်ပြီး အခွန် ထမ်းဆောင်ခြင်းမရှိပဲ တိမ်းရှောင်နေသူများကို ဥပဒေနှင့်အညီ အရေးယူဆောင်ရွက်သွားမည်ဖြစ်ကြောင်း ကလေးမြို့နယ်ပြည်သူ့အုပ်ချုပ်ရေးအဖွဲ့က ထုတ်ပြန်ကြေညာထားသည်။", "ကလေးမြို့နယ်အတွင်း၌ တားမြစ်ကုန်စည် တင်ဆောင်ရောင်းချသည့်ဆိုင်များ၊ အခွန်/ဒဏ်ကြေး မထမ်း ဆောင်သည့်လုပ်ငန်းများ ကလေးမြို့နယ် (တောင်ပိုင်း၊မြောက်ပိုင်း)တွင် အရေးယူဆောင်ရွက်မှု စတင်နေ ပြီဖြစ်ပါကြောင်းနှင့် နောက်ကျအခွန်/ဒဏ်ကြေး ဆောင်သူများ ရက်လွန်ကြေးပါပေးဆောင်ရမည်ဖြစ် ကြောင်း ကလေးမြို့နယ် ပြည်သူ့အုပ်ချုပ်ရေးအဖွဲ့မှ အသိပေးထုတ်ပြန်ထားသည်။", "“အဓိက ကတော့ စီးပွားရေးလုပ်ငန်းရှင်ကို ဦးတည်တဲ့အခွန်ကောက်မှုပါ၊ အဓိကတော့ မြို့ပေါ်စီးပွားရေး လုပ်ငန်းရှင်တွေပေါ့၊ NLD အစိုးရလက်ထက်က အခွန်ဆောင်ခဲ့ရတဲ့ လုပ်ငန်းအားလုံး ပြန်ပြီးတော့ အခွန် ထမ်းဆောင်ပေးရမှာပေါ့၊ လုပ်ငန်းရှင်တွေအနေနဲ့ အခွန်မဆောင်ဘူးဆိုရင် သူတို့ရဲ့ ကုန်ပစ္စည်းတွေကို အမျိုး သားညီညွတ်ရေး ထိန်းချုပ်နယ်မြေမှာ ဖြန့်ဖြူးရောင်းချခွင့်ပြုမှာ မဟုတ်ဘူး၊ ဒါကကလေးမြို့နယ် တစ်မြို့ နယ် ထဲမဟုတ်ပဲနဲ့ NUG ထိန်းချုပ်မြို့နယ်တွေ အကုန်လုံးနဲ့ချိတ်ဆက်ပြီးတော့ လုပ်ဆောင်သွားဖို့၊ သပိတ် မှောက်ပစ္စည်းတွေက ဘယ်ဆိုင်ကိုမှ တင်ခွင့်မပြုဘူး၊ ဒီပစ္စည်းတွေက အခွန်ဆောင်ထားလဲ ဖမ်းမှာပဲ” ဟု ကလေးမြို့နယ်ပြည်သူ့လုံခြုံရေးတပ်ဖွဲ့ခေါင်းဆောင် ရဲမှူး အောင်ကြီးက ရန်ကုန် ခေတ်သစ်သတင်းဌာန ထံသို့ ပြောကြားသည်။", "ကလေးမြို့နယ် ပြည်သူ့အုပ်ချုပ်ရေးအဖွဲ့အနေဖြင့် ပြည်သူလူထုအား ဝန်ဆောင်မှုပေးနိုင်ရန် အမျိုးသားညီ ညွတ်ရေးအစိုးရ၏ မြို့နယ်အဆင့် အစိုးရယန္တရားလည်ပတ်နိုင်ရန်အတွက် ပြည်သူလူထုအား ဝန်မပိစေဘဲ လုပ်ငန်းရှင်ကြီးများအား အဓိကထားသည့် အခွန်စနစ် လည်ပတ်ဆောင်ရွက်လျက်ရှိကြောင်း၊ ကလေးမြို့ ပေါ်/ မြို့နယ်အတွင်းရှိ လုပ်ငန်းရှင်များအနေဖြင့် ကလေးမြို့နယ်ပြည်သူ့အုပ်ချုပ်ရေးအဖွဲ့သို့ အခွန်ထမ်း ဆောင်ရန် တာဝန်ရှိကြောင်း ထုတ်ပြန်ချက်တွင်ဖော်ပြထားသည်။", "ကလေးမြို့နယ်ပြည်သူ့အုပ်ချုပ်ရေးအဖွဲ့အနေဖြင့် မေလ ၂၆ ရက်နေ့မှ စတင်၍ ဇွန်လ ၄ ရက်နေ့ အထိ ၁၀ ရက်ကြာ ပညာပေးကာလ သတ်မှတ်ခဲ့ကြောင်း၊ အခွန်ရှောင်သည့် လုငန်းရှင်များ၏ ပစ္စည်းများအား အမျိုးသားညီညွတ်ရေး အစိုးရ ထိန်းချုပ်မှုအောက်ရှိ မြို့နယ်ပြည်သူ့အုပ်ချုပ်ရေးအဖွဲ့အချင်းချင်း ချိတ်ဆက် ၍ ဥပဒေနှင့်အညီ အရေး ယူဆောင်ရွက်သွားမည်ဖြစ်ကြောင်း သိရသည်။", "အခွန်ထမ်းဆောင်ရမည့် ပစ္စည်းများမှာ ရေနံ၊ ကျောက်ခွဲစက်၊ အုတ်ဖို၊ အုတ်ခွေ၊ ကျောက်ခွေ၊ မီးသွေး၊ ထင်း၊ ဝါး၊ ဓာတ်ဆီ၊ ဒီဇယ်၊ ကုန်စုံဆိုင်များ၊ လိုင်းကားများ၊ လိုင်းကားယာဉ်ထွက်ခွင့်၊ သီးနှံပွဲရုံ၊ သစ်စက်၊ ယစ်မျိုး တို့ဖြစ်ပြီး အကြမ်းဖက်စစ်ကောင်စီထုတ် သပိတ်မှောက်ကုန်စည်ပစ္စည်းများပါဝင်ခြင်းမရှိကြောင်းသိရသည်။"]
https://yktnews.com/2024/03/150134/	ကလေးမြို့နယ်၊ ကံသာယာရွာတွင် တိုက်ပွဲဖြစ်ပြီး စစ်ကောင်စီတပ်သား ၃ ဦးသေဆုံးကာ သေနတ် ၂၄ လက်နှင့် ခဲယမ်းများ သိမ်းဆည်းရရှိ	["ကလေးမြို့နယ်၊ ကံသာယာရွာတွင် တိုက်ပွဲဖြစ်ပြီး စစ်ကောင်စီတပ်သား ၃ ဦးသေဆုံးကာ သေနတ် ၂၄ လက်နှင့် ခဲယမ်းများ သိမ်းဆည်းရရှိ", "ရန်ကုန်၊ မတ် ၁၁", "စစ်ကိုင်းတိုင်း၊ ကလေးမြို့နယ်၊ ကံသာယာရွာ၌ တိုက်ပွဲဖြစ်ပြီး စစ်ကောင်စီတပ်သား ၃ ဦး သေဆုံး ကာ သေနတ် ၂၄ လက်နှင့် ခဲယမ်းများ သိမ်းဆည်းရရှိခဲ့ကြောင်း အမှတ် ၁ စစ်ဒေသထံမှ သိရသည်။", "ယမန်နေ့ မတ်လ ၁၀ ရက် နေ့က ကလေးမြိုနယ်၊ ကံသာယာရွာဘက်သို့ အင်အား ၈၀ ခန့်ဖြင့် စစ်ကြောင်းထိုးလာသော အကြမ်းဖက်စစ်သား၊ ပျူ စောထီးများကို တော်လှန်ရေးပူးပေါင်းတပ်ဖွဲ့မှ တိုက်ခိုက်ခဲ့ရာ စစ်ကောင်စီ တပ်သား အလောင်း ၃ လောင်း၊ လက်နက်ငယ် ၂၄ လက်၊ ကျည်မျိုးစုံ ၁၂၀၀ ခန့်၊ ရှေ့ထွက်မိုင်း ၂ လုံး နှင့် ကျည်အိမ် ၂၄ ခု သိမ်းဆည်းရရှိခဲ့ကြောင်း သိရသည်။", "အဆိုပါ တိုက်ခိုက်မှုကို ကလေးခရိုင် တပ်ရင်းများ၊ အထူးလှုပ်ရှား တပ်ရင်းများ၊ ခရိုင်ဒရုန်းတပ်ဖွဲ့၊ RKDF၊ HNB၊ S2UG၊ EFDF၊ TCDF၊ ဒေါင်းသွေးရာဇာ၊ GRF နှင့် ကလေးမြို့နယ် ပကဖတို့ ပူးပေါင်း ကာ တိုက်ခိုက်ခဲခြင်းဖြစ်ကြောင်း သိရသည်။", "ကံသာယာရွာသည် ပျူစောထီးကျေးရွာတစ်ရွာဖြစ်ပြီး ပြီးခဲ့သည့် ဖေဖော်ဝါရီလအတွင်းတွင် တော် လှန်ရေး ပူးပေါင်းတပ်ဖွဲ့မှ သိမ်းပိုက်ရရှိထားခြင်းဖြစ်ကာ ယင်းကံသာယာရွာကို ပြန်လည်သိမ်း ပိုက် ရယူနိုင်ရန် အကြမ်းဖက်စစ်သား၊ ပျူစောထီးများက စစ်ကြောင်းထိုးလာခြင်းဖြစ်ကြောင်း သိရ သည်။"]
https://yktnews.com/2025/04/211076/	ကလေးမြို့နယ်၊ ကြံသာကျေးရွာရှိ စစ်ကောင်စီတပ်စခန်းကို တိုက်ခိုက်သိမ်းပိုက်မှု စစ်သားအလောင်း ၁၅ လောင်းရရှိပြီး လက်နက်ခဲယမ်းများလည်း ရရှိ	["ကလေးမြို့နယ်၊ ကြံသာကျေးရွာရှိ စစ်ကောင်စီတပ်စခန်းကို တိုက်ခိုက်သိမ်းပိုက်မှု စစ်သားအလောင်း ၁၅ လောင်းရရှိပြီး လက်နက်ခဲယမ်းများလည်း ရရှိ", "ရန်ကုန်၊ ဧပြီ ၁၂", "စစ်ကိုင်းတိုင်း၊ ကလေးမြို့နယ်၊ ကြံသာကျေးရွာရှိ စစ်ကောင်စီတပ်စခန်းကို တော်လှန်ရေးတပ်များက တိုက်ခိုက်သိမ်းပိုက် စစ်တပ်ဘက်မှ ၁၅ ဦးထက်မနည်း သေဆုံးပြီး လက်နက်ခဲယမ်းများ သိမ်းဆည်းရရှိကြောင်း CNA မှ ပြောရေးဆိုခွင့်ရှိသူ ဆလိုင်းထက်နီက ရန်ကုန်ခေတ်သစ်သတင်းဌာနထံသို့ ပြောဆိုသည်။", "ယမန်နေ့ ဧပြီလ ၁၁ ရက်နေ့တွင် ကလေးမြို့နယ်၊ ကြံသာကျေးရွာရှိ စစ်တပ် အခြေစိုက်တပ်စခန်းကို အပြီးသတ် တိုက်ခိုက်ချေမှုန်းသိမ်းပိုက်ရရှိခဲ့ကြောင်း၊ ယင်းစခန်းကို သိမ်းပိုက်ရရှိမှုတွင် အလောင်း ၁၅ လောင်း အတည်ပြု ထားပြီး အရှင်ဖမ်းဆီးရရှိသူမရှိကြောင်း၊ လက်နက်ခဲယမ်းများလည်း သိမ်းဆည်းရရှိကြောင်း သိရှိရသည်။", "” စစ်သားအလောင်း ၁၅ လောင်းကတော့ အတည်ပြုပါတယ်။ အရှင်ဖမ်းဆီးရမိတာ မရှိပါဘူး။ သိမ်းဆည်းရရှိတဲ့ လက်နက်ခဲယမ်း အရေအတွက်ကတော့ စိစစ်ဆဲပါ။ ခဲယမ်း များပါတယ်” ဟု CNA မှ ဆလိုင်းထက်နီက ရန်ကုန်ခေတ်သစ်သတင်းဌာနထံသို့ ပြောဆိုသည်။", "အဆိုပါ တပ်စခန်းကို တိုက်ခိုက်သိမ်းပိုက်ရာတွင် CNA ၊ ABSDF ကျောင်းသားတပ်မတော် အမှတ် ၃ စစ် ကြောင်း၊ တပ်ရင်း ၁၂ ၊ KKG-CDF၊ ဟံသာ၀တီ (ပကဖ)၊ CDF.-SIYIN၊ ကလေးခရိုင်ခရိုင်စစ်ဒေသ၊ ထန်တ လန် DR အဖွဲ့များ အပါအဝင် တော်လှန်ရေးတပ်များက စုပေါင်းတိုက်ခိုက်ခဲ့ခြင်းဖြစ်ကြောင်း သိရှိရသည်။"]
https://yktnews.com/2025/04/212872/	ကလေးမြို့နယ်၊ ကြံသာရွာသို့ ထိုးစစ်ဆင်လာသော စစ်တပ်ကို တိုက်ခိုက်မှု စစ်သား ၂၇ ဦးသေဆုံး၊ စစ် Mi-35 ရဟတ်ယာဉ် ၁ စီးကို ထိမှန်အောင် ပစ်ခတ်နိုင်ခဲ့	["ကလေးမြို့နယ်၊ ကြံသာရွာသို့ ထိုးစစ်ဆင်လာသော စစ်တပ်ကို တိုက်ခိုက်မှု စစ်သား ၂၇ ဦးသေဆုံး၊ စစ် Mi-35 ရဟတ်ယာဉ် ၁ စီးကို ထိမှန်အောင် ပစ်ခတ်နိုင်ခဲ့", "ရန်ကုန်၊ ဧပြီ ၂၉", "စစ်ကိုင်းတိုင်း၊ ကလေးမြို့နယ်၊ ကြံသာရွာသို့ ထိုးစစ်လာသော စစ်တပ်စစ်ကြောင်းကို တိုက် ခိုက်ခဲ့ရာ စစ် သား ၂၇ ဦးသေဆုံးပြီး Mi 35 ရဟတ်ယာဉ် ၁ စီးကို ထိမှန်အောင် ပစ်ခတ်နိုင်ခဲ့ကြောင်း Chinland Information Center နှင့် CNA ပြောခွင့်ရပုဂ္ဂိုလ် ဆလိုင်းထက်နီတို့ထံမှ သိရှိရသည်။", "ဧပြီလ ၂၇ ရက်နေ့ နံနက် ၅ နာရီခန့်အချိန် ကလေးမြို့နယ်တောင်ပိုင်း၊ ကြံသာရွာဘက်သို့ စစ်ကောင်စီတပ်က အင်အား ၂၀၀ ခန့် အသုံးပြုပြီး စစ်ကြောင်း ၂ ခု ဖြင့် ထိုးစစ်ဆင်လာကြောင်း၊ တော်လှန် ရေးပူးပေါင်းတပ်ဖွဲ့က တိုက်ခိုက်ခဲ့ရာ စစ်သား ၂၇ ဦးသေဆုံးခဲ့ကြောင်း၊ တိုက်ပွဲဖြစ်ပွားရာနေရာအား နယ်မြေရှင်းလင်းစဉ် စစ်သားအလောင်း ၇ လောင်း၊ လက်နက်ငယ် ၁၁ လက်နှင့်ခဲယမ်းအချို့ သိမ်း ဆည်းရရှိခဲ့ကြောင်း၊ တိုက်ပွဲအတွင်း ဒဏ် ရာရ စစ်သားများကို ပြန်လည်သယ်ဆောင်သွားသည်များ ရှိသော် လည်း ဒဏ်ရာရ စစ်သားတချို့ကိုမူ ပစ်သတ်သွားကြောင်း သိရသည်။", "“အလောင်း ၇ လောင်းနဲ့ လက်နက် ၁၁ လက်သိမ်းဆည်းရရှိခဲ့တယ်။ သေဆုံးတာ စုစုပေါင်းက ၂၇ ဦးရှိပါတယ်။ Mi-35 စစ်ရဟတ်ယာဉ်ကိုလည်း ထိမှန်အောင် ပစ်ခတ်နိုင်ခဲ့ပြီး မီးခိုအူထွက်ပြီးတော့ ဟံသာဝတီရွာဘက်ကို ဆင်းသွားတယ်။ အခုထိတက်မလာနိုင်သေးဘူး။ အဲဒီနေ့က မနက်အစော ကြီး၊ စခ၊ ပျူပူးပေါင်းအင်အား ၂၀၀ လောက်နဲ့ မြေပြင် လက်နက်ကြီးပစ်ကူယူပြီး ကြံသာရွာဘက်ကို ကပ်လာတာ။ Mi 35 နဲ့မပစ်ခင် ဂျက်ဖိုက်တာ၊ Y12 လေယာဉ်တွေနဲ့အရင်ဗုံးကျဲတယ်။ ၁၂၀ မမ လက် နက်ကြီးနဲ့က အလုံး ၂၀ ကျော်ထုတယ်” ဟု တော်လှန် ရေး သတင်းရင်းမြစ်က ရန်ကုန်ခေတ်သစ် သတင်းဌာနထံသို့ ပြောကြားသည်။", "ထိုသို့ အကြမ်းဖက်စစ်ကောင်စီတပ်က လေကြောင်း၊ လက်နက်ကြီးဖြင့် အပြစ်မဲ့ပြည်သူများနေထိုင် ရာ နတ်ချောင်း၊ နတ်မြောာင်း၊ အောင်ချမ်းသာ ၊ သံဖိုနှင့် ငါးဖားတို့ကို ဗုံးကျဲပစ်ခတ်တိုက်ခိုက်မှု ကြောင့် အပြစ်မဲ့ပြည်သူ ၄ ဦးသေဆုံးခဲ့ကာ ရွာသူရွာသားများဘေးလွတ်ရာထွက်ပြေးနေကြရ ကြောင်း သိရသည်။", "“မနေ့ ကအထိကို လက်နက်ကြီးနဲ့ ၂ ချက်ထုသေးတယ်၊ ဒီဘက်မှဆိုရင် မိုးတွေရွာနေတာ၊ ကြံသာ၊ မှန်တော၊ အောင်ချမ်းသာရွာတွေက လူမနေတော့တာ ကြာပြီ။ စစ်ရှောင်နေကြရတာပါ” ဟု တော် လှန်ရေးသတင်းရင်းမြစ်က ပြောဆိုသည်။", "အဆိုပါ အကြမ်းဖက်စစ်ကြောင်းကို CNA ၊ CDF – KKG ၊ CDF Vakok ၊ MCR နှင့် ပြည်သူ့ကာကွယ် ရေးတပ် မတော် အမှတ် ၁ စစ်ဒေသတပ်ရင်း၊ တပ်ဖွဲ့များ ပူးပေါင်းကာ တိုက်ခိုက်ခဲ့ခြင်းဖြစ်ပြီး တော်လှန်ရေးတပ်ဖွဲ့ဝင်အထိ အခိုက်မရှိ ခုခံတိုက်ခိုက်နိုင်ခဲ့ခြင်းဖြစ်ကြောင်း သိရသည်။", "အကြမ်းဖက်စစ်ကောင်စီက ငလျင်ဒါဏ်ကြောင့် အပစ်အခတ်ရပ်စဲထားသည်ဟု တရားဝင် ကြေ ညာချက်ထုတ်ပြန်ထားသော် လည်း ၎င်းတို့ ထုတ်ပြန်ချက်ကို ၎င်းတို့ကိုယ်တိုင် ချိုးဖောက်ကာ ထိုး စစ်ဆင်တိုက်ခိုက်နေခြင်းဖြစ်ကြောင်း Chinland Information Center က ထုတ်ပြန်ထားသည်။"]
https://yktnews.com/2023/10/125678/	ကလေးမြို့နယ်၊ စက္ကန့်ကျေးရွာမှ မြေးအဖွား ၂ ဦးကို စစ်သားများက သတ်ဖြတ်ပြီး ကျေးရွာကို ၂ ရက်ဆက် မီးရှို့ဖျက်ဆီး	["ကလေးမြို့နယ်၊ စက္ကန့်ကျေးရွာမှ မြေးအဖွား ၂ ဦးကို စစ်သားများက သတ်ဖြတ်ပြီး ကျေးရွာကို ၂ ရက်ဆက် မီးရှို့ဖျက်ဆီး", "ရန်ကုန်၊ အောက်တိုဘာ ၈", "စစ်ကိုင်းတိုင်း၊ ကလေးမြို့နယ်ရှိ စက္ကန့်ကျေးရွာမှ မြေးအဖွား ၂ ဦးကို စစ်သားများက သတ်ဖြတ်ပြီး ကျေးရွာကို ၂ ရက်ဆက် မီးရှို့ဖျက်ဆီးနေကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "အောက်တိုဘာလ ၇ ရက်နေ့တွင် အကြမ်းဖက် စစ်တပ်က စက္ကန့်ကျေးရွာမှ အသက် ၆၇ နှစ်အရွယ် Nu Ngaih Hnem နှင့် အသက် ၁၄ နှစ် အရွယ် Salai Van Bawi Lian တို့ကို သတ်ဖြတ်ပြီး ရုပ်အလောင်းနှင့် စီးလာသည့် ဆိုင်ကယ်ကိုလည်း မီးရှို့ဖျက်ဆီးခဲ့ကြောင်း သိရသည်။", "ယနေ့ အောက်တိုဘာလ ၈ ရက်နေ့တွင်လည်း အကြမ်းဖက် စစ်တပ်က စက္ကန့်ကျေးရွာကို ထပ်မံ မီးရှို့နေပြီး ကျေးရွာအတွင်း၌ စစ်သားများ ရှိနေသောကြောင့် ပျက်စီးဆုံးရှုံးမှု အခြေအနေကို အတည်မပြုနိုင်သေးကြောင်း သိရှိရသည်။", "“စက္ကန့်ကိုလည်း ခုထိ မီးထပ်ရှို့နေတယ်။ ရွာထဲမှာ မီးရှို့နေတာ အခုအထိပဲ”ဟု ဒေသပြည်သူတစ်ဦးက ရန်ကုန်ခေတ်သစ်သတင်းဌာနသို့ ပြောကြားသည်။"]
https://yktnews.com/2023/10/125772/	ကလေးမြို့နယ်၊ စက္ကန့်ကျေးရွာ၌ ဖြစ်ပွားခဲ့သော တိုက်ပွဲအတွင်း စစ်တပ်ဘက်မှ စစ်သား ၃ ဦးသေဆုံး	["ကလေးမြို့နယ်၊ စက္ကန့်ကျေးရွာ၌ ဖြစ်ပွားခဲ့သော တိုက်ပွဲအတွင်း စစ်တပ်ဘက်မှ စစ်သား ၃ ဦးသေဆုံး", "ရန်ကုန်၊ အောက်တိုဘာ ၉", "စစ်ကိုင်းတိုင်း၊ ကလေးမြို့နယ်၊ စက္ကန့်ကျေးရွာ၌ ဖြစ်ပွားခဲ့သော တိုက်ပွဲအတွင်း အကြမ်းဖက် စစ်တပ်ဘက်မှ စစ်သား ၃ ဦးသေဆုံး ခဲ့ကြောင်း CDF – KKG တပ်ဖွဲ့ထံမှ သိရသည်။", "အောက်တိုဘာလ ၇ ရက် နံနက် ၈ နာရီခန့်က ကလေးမြို့နယ်တောင်ပိုင်း မြို့လှဘက်မှ စစ်ကြောင်းထိုး လာသော အကြမ်းဖက် စစ်တပ်ကို စက္ကန့်ကျေးရွာ၌ တော်လှန်ရေး တပ်ဖွဲ့များက ခုခံတိုက်ခိုက်ခဲ့ရာ အပြန်အလှန် ပစ်ခတ်တိုက်ပွဲ ၁ နာရီခန့် ကြာမြင့်ခဲ့ပြီး စစ်တပ်ဘက်မှ စစ်သား ၃ ဦး သေဆုံးကာ ၈ ဦးထက်မနည်းဒဏ်ရာရရှိခဲ့ကြောင်း၊ ယင်း တိုက်ပွဲအတွင်း ကလေးမြို့၊ တောင်ဖီလာ တပ်ကုန်းမှ လက်နက်ကြီးများ တရစပ် ပစ်ခတ်တိုက် ခိုက်ခဲ့သဖြင့် ပြည်သူ့ကာကွယ်ရေးတပ်ဖွဲ့ဝင်များ ပြန်လည် ဆုတ်ခွာခဲ့ရကြောင်း သိရသည်။", "အဆိုပါတိုက်ခိုက်မှုကို CDF – KKG ၊ CNDF (TZ) ၊ CNDF ( NA) နှင့် Kalay PDF တို့ပူးပေါင်းကာ တိုက် ခိုက်ခဲ့ခြင်းဖြစ်ပြီး ပြန်လည် ဆုတ်ခွာချိန်တွင် အကြမ်းဖက်စစ်တပ်မှ လက်နက်ကြီးထိမှန်မှုကြောင့် CDF – KKG မှ ရဲဘော်တစ်ဦး (မစိုးရိမ်ရဒဏ်ရာ)နှင့် CNDF (TZ) မှ ရဲဘော်တစ်ဦး (ပြင်းထန်ဒဏ်ရာ) အသက် အန္တရာယ်မစိုးရိမ်ရ ဒဏ်ရာရရှိခဲ့ကြောင်း သိရသည်။", "အောက်တိုဘာလ ၈ ရက်ညပိုင်းတွင်လည်း ပြည်သူ့ကာကွယ်ရေးပူးပေါင်းတပ်ဖွဲ့ဝင်များ တပ်စွဲထားရာ နေရာကို အကြမ်းဖက်စစ်ကောင်စီတပ်မှ ဒရုန်းဖြင့် တစ်ကြိမ် ဗုံးကျဲတိုက်ခိုက်ခဲ့ပြီး ပူးပေါင်းတပ်ဖွဲ့ဝင် များ အထိအခိုက်မရှိခဲ့ကြောင်း သိရသည်။", "လက်ရှိချိန်တွင် အကြမ်းဖက် စစ်ကောင်စီတပ်သားများမှာ စက္ကန့်ကျေးရွာအတွင်း တပ်စွဲထားပြီး လူနေအိမ် များကို မီးရှို့ဖျက်ဆီးကာ လက်နက်ကြီးများဖြင့် ပစ်ခတ်တိုက်ခိုက်နေကာ ပြည်သူများလည်း ထိခိုက်မှု ရှိကြောင်း၊ လတ်တလော တိုက်ပွဲအခြေအနေကြောင့် ကလေးမြို့သို့ ခရီးသွားလာခြင်းမပြုလုပ်ကြရန် CDF – KKG က အသိပေး ထုတ်ပြန်ထားသည်။"]
https://yktnews.com/2024/02/147487/	ကလေးမြို့နယ်၊ စက္ကန့်၊ ကံကြီး၊ ကံသာရွာတို့မှ စစ်တပ်စခန်းများကို တိုက်ခိုက်သိမ်းပိုက်မှု စစ်ဗိုလ် ၁ ဦး အပါအဝင် ၁၅ ဦးသေဆုံးပြီး လက်နက်ခဲယမ်းများ သိမ်းဆည်းရရှိ	["ကလေးမြို့နယ်၊ စက္ကန့်၊ ကံကြီး၊ ကံသာရွာတို့မှ စစ်တပ်စခန်းများကို တိုက်ခိုက်သိမ်းပိုက်မှု စစ်ဗိုလ် ၁ ဦး အပါအဝင် ၁၅ ဦးသေဆုံးပြီး လက်နက်ခဲယမ်းများ သိမ်းဆည်းရရှိ", "ရန်ကုန်၊ ဖေဖော်ဝါရီ ၂၅", "စစ်ကိုင်းတိုင်း၊ ကလေးမြို့နယ်၊ စက္ကန့်၊ ကံကြီး၊ ကံသာကျေးရွာတို့ရှိ အကြမ်းဖက်စစ်ကောင်စီတပ် စခန်းများကို ထိုးစစ်ဆင်တိုက်ခိုက်သိမ်းပိုက်ခဲ့ရာ စစ်တပ်ဘက်မှ ဗိုလ်ကြီးတစ်ဦး အပါအဝင် ၁၅ ဦးသေဆုံးပြီး လက်နက်ခဲယမ်းများ သိမ်းဆည်းရရှိခဲ့ကြောင်း အမှတ် ၁ စစ်ဒေသက သတင်းထုတ်ပြန်သည်။", "ဖေဖော်ဝါရီလ ၂၁ ရက်နေ့မှ ၂၃ ရက်နေ့အထိ ကလေး ဒကစ လက်အောက်ခံ ဗိုလ်ကြီး မင်းခန့်ဇင် ဦးဆောင်သော အကြမ်းဖက်စစ်သား အင်အား ၃၀ ခန့်ဖြင့် အခြေချ တပ်စွဲထားသည့် စက္ကန့်ရွာ၊ ကံကြီးရွာနှင့် ကံသာရွာတို့ကို ဝင်ရောက်တိုက်ခိုက်ခဲ့ ရာ ဗိုလ်ကြီး ၁ ဦးအပါအဝင် ၁၅ ဦး သေဆုံးပြီး ၁၀ ဦး ထိခိုက်ဒဏ်ရာရရှိခဲ့ကြောင်း သိရသည်။", "ယင်းစခန်းများကို သိမ်းပိုက်မှုအတွင်း အကြမ်းဖက်စစ်ကောင်စီတပ်သားများ အသုံးပြုသည့် လက် နက် ငယ် ၁၀ လက်၊ RPG-7 ၁ လက်၊ ၆၀ မမ ပြောင်းတို ၁ လက်၊ ဗုံးမျိုးစုံ ၉ လုံး၊ 7.62 ကျည် ၃၈၈ တောင့်၊ 5.56 ကျည် ၆၄၁ တောင့် နှင့် ကျည်အိမ် ၄ ခု သိမ်းဆည်းရရှိခဲ့ကြောင်း သိရသည်။", "အဆိုပါ တိုက်ခိုက်မှုကို ကလေးခရိုင် တပ်ရင်းများ၊ အထူးလှုပ်ရှား တပ်ရင်းများ၊ ကလေးခရိုင် မိုင်း တပ်ဖွဲ့၊ ကလေးခရိုင်/မြို့နယ် ပကဖ၊ ကလေးမြို့ပြစီမံချက် (UG) တပ်ဖွဲ့၊ VOKOK(PDF) တပ်ရင်း၊ CNDF TZ Vapual၊ RKDF၊ CDF (KKG)၊ HNB၊ GRF၊ S2UG၊ EFDF၊ TCDF၊ CDF-CDM siyin ပူးပေါင်းအဖွဲ့တို့ ပူးပေါင်းကာ တိုက်ခိုက်ခဲ့ခြင်းဖြစ်ပြီး ပြည်သူ့ကာကွယ်ရေးတပ်ဖွဲ့ဝင် ၂ ဦး မြင့်မြတ် စွာကျဆုံးခဲ့ကြောင်း သိရသည်။"]
https://yktnews.com/2025/02/202004/	ကလေးမြို့နယ်၊ ဆည်တောရွာကို စစ်တပ်က လေယာဉ်ဖြင့် ဗုံးကျဲပြန်၊ လေကြောင်းတိုက်ခိုက်ခံရသော တင်သားရွာနှင့် ကုက္ကိုလ်ရွာတွင် သေဆုံးသူ ပြည်သူ ၁၁ ဦးအထိ မြင့်တက်လာ	["ကလေးမြို့နယ်၊ ဆည်တောရွာကို စစ်တပ်က လေယာဉ်ဖြင့် ဗုံးကျဲပြန်၊ လေကြောင်းတိုက်ခိုက်ခံရသော တင်သားရွာနှင့် ကုက္ကိုလ်ရွာတွင် သေဆုံးသူ ပြည်သူ ၁၁ ဦးအထိ မြင့်တက်လာ", "ရန်ကုန်၊ ဖေဖော်ဝါရီ ၂", "စစ်ကိုင်းတိုင်း၊ ကလေးမြို့နယ်ရှိ ဆည်တောရွာကို အကြမ်းဖက် စစ်တပ်က လေယာဉ်ဖြင့် ထပ်မံ ဗုံးကျဲတိုက်ခိုက်ခဲ့ကြောင်း ဒေသပြည်သူများက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ယမန်နေ့ ဖေဖော်ဝါရီလ ၁ ရက်နေ့ ညနေ ၅ နာရီ ကျော်ခန့်တွင် ကလေးမြို့ တောင်ပိုင်းရှိ ဆည်တောရွာကို အကြမ်းဖက် စစ်တပ်က လေယာဉ်ဖြင့် ထပ်မံ ဗုံးကျဲ တိုက်ခိုက်ခဲ့ခြင်းဖြစ်ပြီး အဆောက်အဦးများ ပျက်စီးပြီး တော်လှန်ရေး ရဲဘော် ၁ ဦး ထိခိုက်ဒဏ်ရာရရှိခဲ့ကြောင်း သိရသည်။", "“ကလေးမြို့နယ် တောင်ပိုင်းက ဆည်တောရွာကို စစ်ခွေးတွေ မနေ့က ညနေပိုင်းက လေကြောင်းနဲ့ ဗုံးထပ်ကျဲသွားပါတယ်။ တော်လှန်ရေး ရဲဘော် ၁ ဦးကတော့ ထိခိုက်ဒဏ်ရာရတယ်။ ဝက်စာသွားကျွေးနေရင်း ထိတာလို့တော့ သိရတယ်” ဟု ဒေသပြည်သူတစ်ဦးက ပြောဆိုသည်။", "အလားတူ ဇန်နဝါရီလ ၃၁ ရက်နေ့ ညနေ ၅ နာရီ ၂၅ မိနစ်နှင့် ၂၇ မိနစ်ခန့်ကလည်း ကလေးမြို့နယ် တောင်ပိုင်းရှိ တင်သားရွာ ကျေး လက် ကျန်းမာရေး ဆေးပေးခန်းနှင့် ကုက္ကိုလ်ရွာ စာသင်ကျောင်းကို အကြမ်းဖက် စစ်တပ်က လေယာဉ်ဖြင့် ဗုံးကျဲ တိုက်ခိုက်ခြင်းကြောင့် စစ်ဘေးရှောင် ကလေးငယ်များ အပါအဝင်သေဆုံးသူ ပြည်သူ ၁၁ ဦး အထိမြင့်တက်လာကြောင်း၊ ဒဏ်ရာရ ပြည်သူ ၄ ဦးမှာ စိုးရိမ်ရသည့် အခြေအနေတွင် ရောက်ရှိနေကြောင်း သိရှိရသည်။", "အကြမ်းဖက် စစ်တပ်၏ လေကြောင်း တိုက်ခိုက်မှု အတွင်း စစ်ဘေးရှောင် ကျောင်းသား လူငယ် ၄ ဦးနှင့် အမျိုးသမီး ၇ သေဆုံးခဲ့ပြီး ထိခိုက်ဒဏ်ရာရရှိသူ ၃၀ ဦးထဲမှ အမျိုးသား ၃ ဦးနှင့် အမျိုးသမီး ၁ ဦးသည် ဒဏ်ရာအခြေအနေ စိုးရိမ်ရကြောင်း သိရသည်။", "“မနေ့က လေကြောင်းတိုက်ခိုက်မှုက စုစုပေါင်း ပြည်သူ ၁၁ ဦး သေဆုံးတယ်။ စစ်ဘေးရှောင် ကျောင်းသား လူငယ် ၄နဲ့ အမျိုးသမီး ၇ သေဆုံးတယ်။ တစ်အိမ်ထဲကနေ မိသားစု ၂ စုထက်မနည်း ပါဝင်ပါတယ်။ ဒဏ်ရာရတဲ့ ၃၀ ထဲက အမျိုးသား ၃ ဦးနဲ့ အမျိုးသမီး ၁ ဦးကတော့ စိုးရိမ်ရတယ်” ဟု ဒေသတွင်း သတင်းရင်းမြစ်များက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ဓာတ်ပုံ – ကလေးမြို့နယ်ရှိ ဆည်တောရွာကို အကြမ်းဖက် စစ်တပ်က လေကြောင်းဖြင့် ဗုံးကျဲ တိုက်ခိုက်မှုကြောင့် ထိခိုက် ပျက်စီးမှုများ။"]
https://yktnews.com/2025/01/200926/	ကလေးမြို့နယ်၊ ဇင်းဂလင်းရွာနှင့် ထိုမာရွာရှိ စစ်တပ်ဂိတ်များကို အသေခံ အရုန်း အပါအဝင် ဒရုန်းများဖြင့် ဗုံးကျဲ တိုက်ခိုက်မှု စစ်တပ်ဘက်မှ ၆ ဦး ထိခိုက်ဒဏ်ရာရ	["ကလေးမြို့နယ်၊ ဇင်းဂလင်းရွာနှင့် ထိုမာရွာရှိ စစ်တပ်ဂိတ်များကို အသေခံ အရုန်း အပါအဝင် ဒရုန်းများဖြင့် ဗုံးကျဲ တိုက်ခိုက်မှု စစ်တပ်ဘက်မှ ၆ ဦး ထိခိုက်ဒဏ်ရာရ", "ရန်ကုန်၊ ဇန်နဝါရီ ၂၅", "စစ်ကိုင်းတိုင်း၊ ကလေးမြို့နယ်၊ ဇင်းဂလင်းရွာနှင့် ထိုမာရွာရှိ အကြမ်းဖက် စစ်တပ် ဂိတ်များကို အသေခံ အရုန်း အပါအဝင် ဒရုန်းများဖြင့် ဗုံးကျဲ တိုက်ခိုက်ရာ စစ်တပ်ဘက်မှ ၆ ဦး ထိခိုက်ဒဏ်ရာရရှိခဲ့ကြောင်း ကလေးခရိုင် ပြည်သူ့ကာကွယ်ရေးအဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ဇန်နဝါရီလ ၂၂ ရက်နေ့တွင် ဇင်းဂလင်းကျေးရွာရှိ စစ်တပ် အထိုင်ဂိတ်ကို ဒရုန်း ၂ စီးဖြင့် ဗုံးသီး ၄ လုံးကျဲ တိုက်ခိုက်ခဲ့ကြောင်း၊ ဇန်နဝါရီလ ၂၃ ရက်နေ့တွင်လည်း ဇင်းဂလင်းကျေးရွာ စစ်တပ်ဂိတ်နှင့် ထိုမာ GTC ရှိ စစ်တပ် အထိုင်ဂိတ်တို့ကို ဒရုန်းဖြင့် ဗုံးသီး ၆ လုံး ထပ်မံ ကျဲချ တိုက်ခိုက်ခဲ့ကြောင်း သိရသည်။", "အဆိုပါ တိုက်ခိုက်မှုအတွင်း ထိုမာ GTC ရှိ စစ်တပ် အထိုင်ဂိတ်၏ စစ်ကောင်စီ တပ်သားများ Drone Gun ပစ်ခတ်သော နေရာကိုလည်း အသေခံ ဒရုန်း ၁ စီးဖြင့် ဖောက်ခွဲ တိုက်ခိုက်နိုင်ခဲ့ကြောင်း၊ ယင်း တိုက်ခိုက်မှုများ အတွင်း အကြမ်းဖက် စစ်ကောင်စီ တပ်သား ၆ ဦး ထက်မနည်း ထိခိုက်မှုရှိပြီး သေဆုံးမှုစာရင်းကို အတည်ပြုနိုင်ခြင်းမရှိသေးကြောင်း သိရှိရသည်။", "လေးမြို့နယ် တောင်ပိုင်း ဇင်းဂလင်းကျေးရွာ ရှိ စစ်တပ် အထိုင်ဂိတ်နှင့် ထိုမာကျေးရွာ GTC (GTU) စစ်တပ် အထိုင်ဂိတ်များသည် ထိုမာကျေးရွာ ၊ သာယာကုန်းကျေးရွာ၊ ထောက်ကြန့် ကျေးရွာများရှိ ပြည်သူများ နေထိုင်ရာ ကျေးရွာများအတွင်းကို ဒရုန်း များဖြင့် ဗုံးသီးကျဲချခြင်း ၊လက်နက်ကြီးများဖြင့်ပစ်ခတ်ခြင်းများ နေ့စဉ်ပြုလုပ်နေခြင်းဖြစ်ကြောင်း ကလေးခရိုင် ပြည်သူ့ကာကွယ်ရေးအဖွဲ့မှ တာဝန်ရှိသူ တစ်ဦးက ပြောဆိုသည်။", "အဆိုပါ တိုက်ခိုက်မှုကို ကလေးခရိုင် ပြည်သူ့ကွယ်ရေးအဖွဲ့ (ပကဖ) ရုံး Drone Team Wing of Kalay တပ်ဖွဲ့နှင့် ကလေးမြို့နယ်ပကဖ တိုက်နယ် ၃ တပ်ဖွဲ့ဝင်များက ပူးပေါင်းလုပ်ဆောင်ခဲ့ခြင်းဖြစ်ကြောင်း သိရသည်။", "ပြည်သူများအနေဖြင့် အကြမ်းဖက် စစ်ကောင်စီ၏ လေကြောင်းမှ ယုတ်မာရက်စက်မှုများကို အကာအကွယ်များ ပြုလုပ်ကာ သတိရှိရှိဖြင့် နေထိုင်ကြရန် နှိုးဆောင်လိုကြောင်း ကလေးခရိုင် ပြည်သူ့ကာကွယ်ရေးအဖွဲ့မှ တာဝန်ရှိသူ တစ်ဦးက ဆက်လက် ပြောဆိုသည်။"]
https://yktnews.com/2024/05/160811/	ကလေးမြို့နယ်၊ တင်သားကျေးရွာတွင် စစ်တပ်က ပစ်ခတ်သော လက်နက်ကြီးကျည်ထိမှန်၍ အမျိုးသမီး ၁ ဦး သေဆုံးပြီး ခင်ပွန်းဖြစ်သူ ဒဏ်ရာရ	["ကလေးမြို့နယ်၊ တင်သားကျေးရွာတွင် စစ်တပ်က ပစ်ခတ်သော လက်နက်ကြီးကျည်ထိမှန်၍ အမျိုးသမီး ၁ ဦး သေဆုံးပြီး ခင်ပွန်းဖြစ်သူ ဒဏ်ရာရ", "ရန်ကုန်၊ မေ ၅", "စစ်ကိုင်းတိုင်း၊ ကလေးမြို့နယ်၊ တင်သားကျေးရွာတွင် စစ်တပ်က ပစ်ခတ်သော လက်နက်ကြီးကျည်ထိမှန်၍ အမျိုးသမီး ၁ ဦး သေဆုံးပြီး ခင်ပွန်းဖြစ်သူ ဒဏ် ရာရရှိကြောင်း ဒေသပြည်သူများက ရန်ကုန်ခေတ်သစ်သတင်းဌာနထံသို့ ပြောဆိုကြသည်။", "မေလ၃ ရက်နေ့ မွန်းလွဲ ၂ နာရီ ၃၀ မိနစ်အချိန် ကလေးမြို့နယ်၊ ကြံသာကျေးရွာတွင် တပ်စွဲထားသော စစ်ကောင်စီတပ်က လက်နက်ကြီးများဖြင့် ကျေးရွာများသို့ ဦးတည်ပစ်ခတ်ခဲ့ရာ စစ်တပ်က ပစ်ခတ်သော လက်နက်ကြီးကျည်သည် တင်သားကျေးရွာ၊ အမှတ် ၂ ရပ်ကွက်အတွင်းသို့ ကျရောက်ပေါက်ကွဲခဲ့ကြောင်း၊ လက်နက်ကြီးထိမှန်၍ ဒေါ်ယုယုအေး အသက် ၄၂ နှစ် ပွဲချင်းပြီး သေဆုံးပြီး ၎င်း၏ ခင်ပွန်းဖြစ်သူ ဦးစိန်လွင်မှာ ဒဏ်ရာရရှိကြောင်း သိရှိရသည်။", "“စစ်တပ်က တိုက်ပွဲ မရှိဘဲ ကြံသာကျေးရွာမှာ တပ်စွဲပြီးတော့ ပတ်ဝန်းကျင်ကျေးရွာတွေကို လက်နက်ကြီးတွေနဲ့ လိုက်ပစ်နေတာ။ အဲဒါ လင်မယား ၂ ဦးမှာ ဇနီးဖြစ်သူ ဒေါ်ယုယုအေး ထိမှန်သေဆုံးပါတယ်။ ခင်ပွန်းဖြစ်သူကတော့ ဒဏ်ရာရတယ်။ သူတို့လင်မယားမှာ သားတစ်ဦး၊ သမီးတစ်ဦးရှိတယ်။ ကလေးတွေကတော့ဒဏ်ရာ မရဘူး” ဟု ဒေသပြည်သူတစ်ဦးက ပြောဆိုသည်။", "စစ်ကိုင်းတိုင်း၊ ကလေးမြို့နယ်တွင် စစ်ကောင်စီတပ်များက မကြာခဏ ဆိုသလို စစ်ကြောင်းထိုးခြင်းနှင့် လက်နက်ကြီးများဖြင့် ပစ်ခတ်ခြင်းတို့ကြောင့် အရပ်သားပြည်သူများ ထိခိုက်သေဆုံးမှုများ ဆက်တိုက် ဆိုသလိုဖြစ်ပေါ်လျက်ရှိကြောင်း သိရှိရသည်။"]
https://yktnews.com/2025/02/201826/	ကလေးမြို့နယ်၊ တင်သားရွာ ဆေးပေးခန်းနှင့် ကုက္ကိုလ်ရွာ စာသင်ကျောင်းကို စစ်တပ်က လေယာဉ်ဖြင့် ဗုံးကျဲ မှု ကလေးငယ်များ အပါအဝင် ပြည်သူ ၉ ဦးသေဆုံးပြီး ၃၀ ဦး ထိခိုက်ဒဏ်ရာရ	["ကလေးမြို့နယ်၊ တင်သားရွာ ဆေးပေးခန်းနှင့် ကုက္ကိုလ်ရွာ စာသင်ကျောင်းကို စစ်တပ်က လေယာဉ်ဖြင့် ဗုံးကျဲ မှု ကလေးငယ်များ အပါအဝင် ပြည်သူ ၉ ဦးသေဆုံးပြီး ၃၀ ဦး ထိခိုက်ဒဏ်ရာရ", "ရန်ကုန်၊ ဖေဖော်ဝါရီ ၁", "စစ်ကိုင်းတိုင်း၊ ကလေးမြို့၊ တင်သားရွာ ကျေးလက် ကျန်းမာရေး ဆေးပေးခန်းနှင့် ကုက္ကိုလ်ရွာ စာသင်ကျောင်းကို အကြမ်း ဖက် စစ်တပ်က လေယာဉ်ဖြင့် ဗုံးကျဲ တိုက်ခိုက်ခြင်းကြောင့် စစ်ဘေးရှောင် ကလေးငယ်များ အပါအဝင် ပြည်သူ ၉ ဦးသေဆုံးခဲ့ကြောင်း ဒေသပြည်သူများက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ယမန်နေ့ ဇန်နဝါရီလ ၃၁ ရက်နေ့ ညနေ ၅ နာရီ ၂၅ မိနစ်နှင့် ၂၇ မိနစ်ခန့်တွင် ကလေးမြို့နယ် တောင်ပိုင်းရှိ တင်သားရွာ ကျေး လက် ကျန်းမာရေး ဆေးပေးခန်းနှင့် ကုက္ကိုလ်ရွာ စာသင်ကျောင်းကို အကြမ်းဖက် စစ်တပ်က လေယာဉ်ဖြင့် ဗုံးကျဲ တိုက်ခိုက်ခြင်းကြောင့် စစ်ဘေးရှောင် ကလေးငယ်များ အပါအဝင် ပြည်သူ ၉ ဦး သေဆုံးပြီး စစ်ဘေးရှောင် ပြည်သူ ၃၀ ဦး ထိခိုက်ဒဏ် ရာရရှိခဲ့ကြောင်း သိရသည်။", "အကြမ်းဖက် စစ်တပ်၏ ဗုံးကျဲ တိုက်ခိုက်မှုကြောင့် ထိခိုက်ဒဏ်ရာရရှိသူများထဲမှ ဒဏ်ရာအခြေအနေ စိုးရိမ်ရသူများလည်း ပါဝင်ပြီး လက်ရှိချိန်တွင် ဆေးကုသမှုများ ပြုလုပ်နေကာ ဒဏ်ရာအခြေအနေကို ဆက်လက် စောင့်လက်စောင့်ကြည့်နေရဆဲ ဖြစ်ကြောင်း သိရှိရသည်။", "“တင်သားကျေးရွာနဲ့ ကုက္ကိုလ်ကျေးရွာ အနီးတစ်ဝိုက်ကို စစ်ခွေးတွေက ဗုံးကျဲသွားတာ ဂျက်ဖိုက်တာနဲ့ ကျဲသွားတာ စစ်ဘေးရှောင် ကလေးငယ်တွေ အပါအဝင် အမျိုးသမီး ၉ ဦးသေဆုံးတယ်လို့ သိရတယ်။ စစ်ဘေးရှောင် ပြည်သူ ၃၀ ဦးထက်မနည်းလည်း ထိခိုက်ဒဏ်ရာရတယ်။ တင်သားရွာ ကျေးလက် ကျန်းမာရေး ဆေးပေးခန်းနဲ့ ကုက္ကိုလ်ကျေးရွာ စာသင်ကျောင်းကတော့ ပျက်စီးသွားတယ်” ဟု ဒေသပြည်သူတစ်ဦးက ပြောဆိုသည်။", "ထို့ပြင် အိန္ဒိယ-မြန်မာနယ်စပ်ရှိ တမူးမြို့နယ်တွင်လည်း အကြမ်းဖက် စစ်တပ်၏ ပူးပေါင်းအဖွဲ့များဖြစ်သော SNA (ရှမ်းနီလက် နက်ကိုင်)၊ UNLF (ကသည်းလက်နက်ကိုင်) အဖွဲ့တို့နှင့် တော်လှန်ရေး တပ်ဖွဲ့များအကြား တိုက်ပွဲ အပြင်းအထန် ဖြစ်ပွားနေကြောင်း သိရသည်။"]